10 najboljih hotela u blizini: Trapani Airport Bus - TripAdvisor\nNajbolji hoteli u blizini: Trapani Airport Bus\n91100, Trapani, Sicilija, Italija\nČitajte komentare o: Trapani Airport Bus\n173 hotela su u krugu od 50 km od: Trapani Airport Bus\nFiltrirajHoteli50 km od lokacije Trapani Airport Bus\n0,4 km od: Trapani Airport Bus\nBr. 1 u pogledu odnosa cena/kvalitet od 330 hotela u Trapani Airport Bus\n0,2 km od: Trapani Airport Bus\nBr. 2 u pogledu odnosa cena/kvalitet od 330 hotela u Trapani Airport Bus\n0,1 km od: Trapani Airport Bus\nBr. 3 u pogledu odnosa cena/kvalitet od 330 hotela u Trapani Airport Bus\n0,3 km od: Trapani Airport Bus\nBr. 4 u pogledu odnosa cena/kvalitet od 330 hotela u Trapani Airport Bus\nBr. 5 u pogledu odnosa cena/kvalitet od 330 hotela u Trapani Airport Bus\nBr. 6 u pogledu odnosa cena/kvalitet od 330 hotela u Trapani Airport Bus\nBr. 7 u pogledu odnosa cena/kvalitet od 330 hotela u Trapani Airport Bus\n0,8 km od: Trapani Airport Bus\nBr. 8 u pogledu odnosa cena/kvalitet od 330 hotela u Trapani Airport Bus\n1,0 km od: Trapani Airport Bus\nBr. 9 u pogledu odnosa cena/kvalitet od 330 hotela u Trapani Airport Bus\nVia Serraglio San Pietro 2/4, 91100, Trapani, Sicilija, Italija\nBr. 10 u pogledu odnosa cena/kvalitet od 330 hotela u Trapani Airport Bus\nBr. 11 u pogledu odnosa cena/kvalitet od 330 hotela u Trapani Airport Bus\n0,6 km od: Trapani Airport Bus\nBr. 12 u pogledu odnosa cena/kvalitet od 330 hotela u Trapani Airport Bus\nBr. 13 u pogledu odnosa cena/kvalitet od 330 hotela u Trapani Airport Bus\n1,2 km od: Trapani Airport Bus\nBr. 14 u pogledu odnosa cena/kvalitet od 330 hotela u Trapani Airport Bus\n0,5 km od: Trapani Airport Bus\nBr. 15 u pogledu odnosa cena/kvalitet od 330 hotela u Trapani Airport Bus\nBr. 16 u pogledu odnosa cena/kvalitet od 330 hotela u Trapani Airport Bus\n3,7 km od: Trapani Airport Bus\nBr. 17 u pogledu odnosa cena/kvalitet od 330 hotela u Trapani Airport Bus\n3,9 km od: Trapani Airport Bus\nBr. 18 u pogledu odnosa cena/kvalitet od 330 hotela u Trapani Airport Bus\nVia Madonna di Fatima 191, 91016, Erice, Sicilija, Italija\n3,3 km od: Trapani Airport Bus\nBr. 19 u pogledu odnosa cena/kvalitet od 330 hotela u Trapani Airport Bus\nBr. 20 u pogledu odnosa cena/kvalitet od 330 hotela u Trapani Airport Bus


U Beču se razmatra prekid vatre na 6 meseci - 30.10.2015, Sputnik Srbija\nU glavnom gradu Austrije vode se višestrani razgovori o sirijskoj krizi, a pregovarači razmatraju plan o prekidu vatre u Siriji na period od 4 od 6 meseci. 30.10.2015, Sputnik Srbija\n16:41 30.10.2015 (Osveženo: 16:46 30.10.2015)\n© MID RF / Uđi u foto-galerijuMinistarska četvorka u Beču\nU glavnom gradu Austrije vode se višestrani razgovori o sirijskoj krizi, a pregovarači razmatraju plan o prekidu vatre u Siriji na period od 4 od 6 meseci.\nUčesnici razgovora u Beču, među kojima su i Rusija i SAD, razmatraju plan o prekidu vatre u Siriji na period od 4 do 6 meseci, prenosi agencija Asošijeted pres, pozivajući se na izvore koji su upoznati sa situacijom.\nAgencija navodi da plan može da stupi na snagu nakon što bude formirana prelazna vlada uz učešće predsednika Bašara el Asada i članova opozicije.\nMeđutim, šef diplomatije Iraka Ibrahim Džafari je rekao da učesnici bečkih razgovora nisu uspeli da se dogovore o ulozi predsednika Bašara el Asada u tom procesu.\n„Nisu uspeli da se dogovore o ulozi Asada u političkim rešavanju krize“, rekao je iranski ministar.\nOn je dodao da su učesnici uspeli da se dogovore o potrebi borbe protiv terorizma i o potrebi za pronalaženjem političkog rešenja krize u Siriji.\nU četvrtak je u Beču održan sastanak šefova diplomatija Rusije, SAD, Saudijske Arabije i Turske o rešavanju sirijske krize. U petak se „četvorci“, na inicijativu ruskih zvaničnika, pridružilo još nekoliko zemalja koje mogu dati svoj doprinos normalizaciji situacije, uključujući takve regionalne „igrače“ kao što su Egipat, Iran, Irak i Liban.


"Nasa Borba" - VATERPOLO\nDANAS POCINJE MEDJUNARODNI MITING “TROFEJ BECEJ 98"\nSvetska elita kraj Tise\nBeograd.- Najbolji jugoslovenski vaterpolo klub Becej, osvajac obe titule u ovogodisnjoj sezoni, od danas je domacin izuzetno jakog medjunarodnog turnira, koji ce trajati do nedelje 12. jula. Organizatori su uspeli da obezbede ucesce pet najkvalitetnijih reprezentacija na svetu, pa ce se tako narednih dana na otvorenom bazenu SRC “Mladost" za trofej “Becej 98" boriti selekcije Jugoslavije, Australije, SAD, Rusije i Madjarske - od timova koji spadaju u vrh piramide svetskog vaterpola nedostaju samo Spanci.\n- Ovo su zaista vodece ekipe u svetu, tako da na nasem bazenu sigurno mozemo ocekivati kvalitetne utakmice, u kojima svi ljubitelji vaterpola zaista mogu maksimalno da uzivaju, a kako bi posecenost bila sto veca, ulaz na tribine bazena bice slobodan - kaze Sandor Reperger, sportski direktor VK Becej. Vec su stigli svi ucesnici turnira, osim Madjara koji dolaze sutra (danas su slobodni), po dve ekipe ce biti smestene u Novom Beceju i Beceju, dok ce nasa reprezentacija ici u svoju staru bazu hotel “Fantast".\nU poslednjem momentu otkazala je reprezentacija Rumunije, tako da ce se turnir u Beceju igrati po sistemu svako sa svakim, s tim da ce uvek po jedna selekcija biti slobodna. Za pobednika turnira “Becej 98" obezbedjen je trofej, a nagrade su predvidjene za fer-plej, kao i za najboljeg strelca, igraca i golmana turnira.\nOd jugoslovenskih sudija u Beceju ce suditi internacionalac Miroslav Radjenovic, a dolaze i arbitri iz SAD, Francuske, Australije i Slovacke.\nJugoslovenska reprezentacije je za ovaj turnir prosirena za nova tri imena: u sastavu “plavih" selektor Nikola Stamenic pozvao je Pekovica iz Crvene zvezde, Janovica iz Herceg Novog i Sora iz Partizana. U timu nema Dusana Popovica, kao ni Zeljka Vicevica i Petra Trbojevica, koji imaju obaveze prema svojim klubovima u Italiji, odnosno Grckoj. Na pitanje da li je nas tim favorit na ovom turniru, selektor Stamenic je rekao:\n- Mi cemo ulaziti u svaku utakmicu sa namerom da krajnji rezultat bude povoljan za nas, ali prvenstveni cilj nam je da uigramo ekipu, a da ovaj sastav iskoristi priliku da upozna nove igrace. Mi, kao i ostali, necemo biti u kompletnom sastavu i sve reprezentacije ce na ovom turniru imati isti cilj - da se ekipe uigraju, da se dorade i usavrse neke stvari.\nNa startu - Jugoslavija\nSvecano otvaranje turnira “Trofej Becej 98" predvidjeno je danas u 18 casova, dok ce prvi mec odigrati reprezentacije Jugoslavije i Australije (18,30) uz direktan TV prenos. Drugi mec u 19,45 casova, igraju Rusija i SAD.


Ovo je priča o dvojici glumaca koji su na samom početku karijere bivali okarakterisani kao netalentovani.\nPROČITAJTE: NEKAD ŽIVIM NORMALNO, NEKAD SAM U PAKLU! Ova profesorka jede na svaka 2 dana, a gladuje jer je dala pare za SVOJE UČENIKE\nDobro je poznato da su velike legende jugoslovenske kinematografije, Velimir Bata Živojinović i Boris Dvornik bili veliki prijatelji, a malo je poznata anegdota o tome kako su upoznali pesnika Miku Antića, koga su sreli na ulici nakon prijemnog ispita za Akademiju u Novom Sadu.\nPričao je Mika Antić kako je na ulici, u Novom Sadu, video dva mlada, krupna momka, kako plaču kao deca. Kad ih je pitao šta je, rekli su da su popadali na prijemnom za Akademiju. Rekli su im da su balvani bez trunke talenta.\n*foto: Printscreen / Youtube / Noć Muzeja\nOn ih uteši, ohrabri, kaže da će sledeći put biti primljeni, postati zvezde i da mu kažu kako se zovu, pa da se kasnije vide.\n"Ja sam Živojinović Velimir", kaže jedan, a drugi "Dvornik Boris".\nOva priča o susretu dvojice glumaca koji su na samom početku karijere bivali okarakterisani kao netalentovani, a kasnije postali legende domaćeg filma, verovatno vas može više da vam bude vetar u leđa nego bilo koji motivacioni govor koji ćete čuti.


AutozonA - sve o limenim ljubimcima: Napravljen automobil koji se ne pokreće ukoliko vozač ima alkohola u krvi\nPrototip automobila sa detektorom za alkohol koji koristi automatske senzore da odredi spremnost vozača da se otisne na put, mogao bi da spasi hiljade života, ali će masovna upotreba biti moguća tek za desetak godina. Tim američkih stručnjaka napravio je prototip automobila koji posjeduje sistem koji mjeri da li se u krvi vozača nalazi dozvoljeni nivo alkohola i ukoliko prevazilazi dozvoljenu granicu, on spriječava vozača da pokrene automobil.\nSistem funkcioniše tako što vozač mora da uradi test na prisustvo alkohola u krvi prije nego što pokrene svoj automobil ili analizom daha vozača ili aktiviranjem senzora osjetljivih na dodir instaliranih na volanu ili sistemu za regulisanje prozora.\nOva revolucionarna tehnologija bi u budućnosti mogla da postane jedna od vrste dodatne opreme koja bi se ugrađivala u automobile, dok bi proizvođači mogli samostalno da odlučuju da li bi je ugrađivali u automobile ili ne, javlja Tanjug.\nPrema riječima direktora američke Službe za bezbjednost u saobraćaju Dejvida Striklenda, detektor za alkohol bi mogao da spriječi pogibiju oko 9.000 ljudi godišnje u SAD, jer toliko ljudi strada u saobraćajnim nesrećama vozeći pod dejstvom alkohola.\nOn je, međutim, rekao da bi, s obzirom da je testiranje sigurnosnog sistema u početnoj fazi, sistem mogao da bude komercijalizovan tek kroz osam do 10 godina.\n"Sistem neće biti ugrađivan u automobile sve dok se ne pokaže potpuno sigurnim i preciznim", dodao je Striklend.\nKritičari ove ideje sumnjaju da detektor neće precizno funkcionisati, pa će i trijezni vozači imati probleme da pokrenu auto.\n"I u slučaju 99,9 odsto preciznosti tehnologije, opet će na hiljade vozača imati problem da pokrenu svoje automobile", izjavila je Sara Longvej iz Saveza američkih proizvođača napitaka.\nOna se zapitala i da li će detektor biti u stanju da prepozna 0,8 promila alkohola u krvi, s obzirom da vrijednosti variraju i od toga koliko često se alkohol unosi u organizam i da li se pri tom unosi i hrana.\n"Dogodiće se da ljudi više neće moći da popiju čašu vina ili pivo uz večeru i da se potom odvezu kući, što je u bezbjednosnom smislu apsolutno dozvoljeno u cijeloj Americi", dodala je ona.\nZagovornici ideje su istakli da nema riječi da bi detektor za alkohol mogao da ugrozi takozvano opšteprihvatljivo socijalno ponašenje u Americi, ističući da je test urađen na jednoj djevojci staroj 20 godina, koja ima 54 kilograma, pokazao da je poslije dvije votke i đusa i nekoliko krekera i sira, detektor zabilježio da u krvi ima 0,6 promila alkohola i dozvolio joj da vozi.


GALA VEČE FRANCUSKO-SRPSKE PRIVREDNE KOMORE | CCI France Serbie\nGALA VEČE FRANCUSKO-SRPSKE PRIVREDNE KOMORE\nDogađaji • Evènements • Gala veče\nFrancusko-srpska privredna komora (CCIFS) je 6. oktobra organizovala je Gala veče za 200 predstavnika francusko-srpske poslovne zajednice\nFrancusko-srpska privredna komora (CCIFS) je 6. oktobra organizovala za blizu 200 članova i partnera, predstavnika francusko-srpske poslovne zajednice, svoje jedanaesto Gala veče u hotelu Hyatt. Ovogodišnje Gala veče bilo je mesto proslave povratka događajima uživo, uz maksimalne mere predostrožnosti – naime, Francusko-srpska privredna komora je donela odluku da je uslov za učešće na svim njenim događajima dokaz o vakcinaciji i negativan PCR ili antigenski test.\nPre ceremonije otvaranja, zvanice su se okupile na koktelu i uz šampanjac otkrile izložbu Spektri Centra za promociju nauke, koja ih je uvela u temu ovogodišnje večeri: Svetlost.\nNa inauguraciji, gostima se obratio i zahvalio na prisustvu predsednik Komore Dragan Stokić. On je, kao novoizabrani predsednik, podsetio goste na prioritete Komore, a koji su pre svega sveobuhvatna podrška članovima, ali i operativna podrška svim preduzećima koja žele da rade na tržištu Srbije, prvo francuskim, ali i svim drugim, jer su efikasnost Komore u ovom sektoru prepoznala i korejska, čileanska, kao i neka američka preduzeća s kojima je CCIFS radila. Naglasio je i volju Komore da nastavi sa događajima uživo jer to članovi žele i pohvalio odgovornost naše poslovne zajednice koja pozdravlja odluku o uslovljavanju prisustva svim događajima potvrdom o vakcinaciji i negativnim testom.\nOtpravnik poslova i Prvi savetnik Ambasade Francuske, g. Fatih Akcal potom je u svom obraćanju podsetio da srpsko-francuski ekonomski odnosi jačaju, te da se trend rasta nastavlja. Zahvalio se francusko-srpskoj poslovnoj zajednici na konstantnom radu na jačanju ovih odnosa i podvukao da je u protekloj godini trgovinska razmena Francuske i Srbije iznosila preko milijardu evra. Takođe je izrazio uverenje da će skori dolazak novog francuskog ambasadora, sa prioritetom pospešivanja naših ekonomskih odnosa još dodatno podstaknuti bilateralnu razmenu.\nTokom cele večeri, goste su zabavljali Haos animatori iz Novog Sada sa efektnim performansima na temu svetlosti, uz korišćenje lasera, led dioda, ali i vatre, a za muzički deo programa su bili zaduženi Goran Ferenc na laserskoj harfi i DJ Miss Millie.\nU toku ovog svečanog događaja, uručene su i dve Gran pri nagrade, a generalna direktorka CCIFS Sanja Ivanić je pohvaliala aktivno učešće članova u glasanju, jer je za 8 kandidata ove godine zabeleženo preko 1700 glasova.\nGran pri u oblasti društveno-odgovornog poslovanja, uručen je kompaniji Tigar Tyres (grupacija Michelin) za projekat pod nazivom “Growing together” implementiran 2013. godine sa ciljem podrške lokalnoj zajednici u oblastima: obrazovanje, zdravstvo, bezbednost i ekologija. U 2020. uloženo je više od 100.000 evra, a ukupno do danas, u razvoj lokalne zajednice preko 2 miliona evra. Nagradu je u ime preduzeća primio direktor Igor Zyemit koji je naglasio da je za Tigar Tyres briga i ulaganje u lokalnu zajednicu prioritet.\nDruga Gran pri nagrada, u oblasti inovacija, dodeljena je startapu Eko Bio Invest za proizvodnju inovativnog materijala BioSol sličnog plastici po karakteristikama, ali organskog i prirodnog porekla. Materijal je sertifikovan od strane evropskih i američkih laboratorija kao netoksičan i biorazgradiv, a u Francuskoj je 21. septembra 2020. i patentiran. Nagradu je primila finansijska direktorka preduzeća Marina Cvijanović, koja se zahvalila na podršci članovima Komore koja je posebno značajna za mlada preduzeća i obećala još mnogo inovacija u godinama koje dolaze.\nPHOTO ALBUM : OVDE\nDogađaji • …\nNovi Speed Business Meeting sa članovima Hrvatskog poslovnog kluba, Britansko-srpske privredne komore i Helenskog poslovnog udruženja.\nKako pregovarati sa bankama i obezbediti najbolju kreditnu podršku i strateške izvore finansiranja poslovanja\nTrening centar CCIFS\nOTP banka pokrenula Generator Zero\nZaposlenje & Obuke\nVideo snimak i fotografije sa inauguracije Francuske nedelje i Večeri Božolea 2021.


Đoković u polufinalu Monte Karla u obe konkurencije\nNajbolji srpski teniser Novak Đoković imao je vrlo uspešan dan na turniru Masters serije u Monte Karlu. Treći reket sveta najpre je izjednačio prošlogodišnji rezultat na turniru plasiravši se u polufinale singla, a zatim u paru sa Viktorom Troickim isti uspeh ostvario i u konkurenciji dublova.\nĐoković je u četvrtfinalu singla pobedio 7. nosioca Fernanda Verdaska - 6:2, 4:6 i 6:3 posle dva sata i 19 minuta igre. Bila je to treća pobeda 21-godišnjeg Beograđanina u duelu sa Špancem, koji je prethodno lako izašao na kraj sa sunarodnikom Davidom Fererom. Za plasman u finale, Đoković će se boriti protiv Švajcarca Stanislasa Vavrinke, koga je pobedio u finalu Masters turnira u Rimu prošle godine, i sa kojim ima pozitivan međusobni skor - pet pobeda u sedam mečeva. Kasnije tokom dana dubl Đoković-Troicki pobedio je kombinaciju Bupati/Nouls sa 2:1 u setovima, 12:10 u super taj-brejku.\nU polufinalu srpski teniseri sastaju se sa drugim dublom sveta Nenadom Zimonjićem i Danijelom Nestorom. Što se tiče singl konkurencije, u drugom polufinalu igraće Rafeal Nadal i Endi Marej, koji su danas morali da odigraju po dva meča zbog jučerašnje kiše.


Abramovič gubi strpljenje, 250 miliona i ništa! Mesec odluke za Lamparda, naslednik već spreman? - Sportske.net\nAbramovič gubi strpljenje, 250 miliona i ništa! Mesec odluke za Lamparda, naslednik već spreman?\nUprava kluba nezadovoljna startom sezone\nFoto: EPA-EFE/Michael Regan / POOL\nLampard jasan - "Kepa nije kriv!"Čelsi dočekao Vernera, ali ne i bolju odbranu! Soton ukrao bod u 90+!Vredelo je čekati Tima Vernera!Lampardu nije dosta, cilj je i "zlatni dečko" Juventusa!Fantazi fanovi oprez, stigle loše vesti za Lamparda!\nČelsi se od starta sezone nalazi u promenjivoj formi, tehnički jedini poraz "plavaca" u 90 minuta bio je na meču sa aktuelnim šampionom Liverpulom, ali kiksevi protiv Sautemptona i VBA su upalili "lampice" u upravi kluba.\nTako se sve češće spominje da Roman Abramovič gubi strpljenje sa Frenkom Lampardom koji bi uskoro mogao da bude smenjen ukoliko Čelsi ne započne seriju pobeda.\nTo će biti vraški teško pošto ih do kraja meseca čekaju tri gostovanja u Premijer ligi i Ligi šampiona (Mančester junajted, Krasnodar i Barnli), dok će u okviru evropskog takmičenja kod kuće dočekati neugodnu Sevilju.\nPrvi čovek je nezadovoljan zbog izostanka rezultata i pored ogromnih ulaganja ovog leta, Lampardu je ispunjena praktično svaka želja, zato i javnost licitira sa imenom potencijalnih naslednika.\nKao prvo rešenje nameće se Maks Alegri.\nBivši trener Juventusa je bez posla od maja prošle godine, govorilo se da bi mogao da preuzme neki od timova u Premijer ligi, konkretno Arsenal i Mančester junajted.\nItalijan je zato i krenuo na kurs usavršavanja engleskog jezika, jasno je da "merka" priliku na Ostrvu, a u kontekstu Čelsija se takođe spominjao i ranije kada su odlazili Mauricio Sari i Antonio Konte.\nJasno je da Alegri u ovom trenutku može da bira kada je u pitanju naredni potez, učvrstio je dominaciju Juventusa koji nakon njega ne deluje tako sigurno.\nAbramovič je poznat kao čovek koji se ne libi da promeni šefa struke, čak i kada osvoji trofej, međutim Lampard je jedna od najvećih klupskih legendi, pa bi njegova smena u ovom trenutku ipak bila iznenađenje.\nČelsi se nakon pet odigranih kola u Premijer ligi nalazi na osmom mestu, daleko od ambicija tima u koji je ovog leta uloženo skoro 250.000.000 evra...


Crna Gora: „Uspešna turistička sezona — zahvaljujući NATO-u“ - Sputnjik Srbija\n18:30 23.06.2018 Preuzmite kraći link\nPredsednik Crnogorskog turističkog udruženja i suvlasnik hotela „Splendid“ Žarko Radulović očekuje dobru sezonu a, prema njegovim rečima, velikoj zainteresovanosti turista doprinelo i to što je sada „Crna Gora punopravna članica NATO-a“.\n„Turistička sezona koja je u toku, biće jedna od najboljih u poslednjih 30 godina“, kaže Radulović za „Pink M“.\nPrema najavama, sezona će trajati do duboko u novembar, a turistički poslenici su je, kaže Radulović, dočekali spremno.\n„Nikad bolje, ove godine to je san koji smo mi doživeli u javi, taj san živimo danas bukvalno i to je bukvalno navalica, ali nije to samo hotel nego i privatni smeštaj. Znači, više nema 45 dana sezone, nego sezona od šest meseci. To je karakteristika ove godine“, kaže Radulović.\nPrema njegovim rečima, na veliku zainteresovanost turista uticalo je i to što je Crna Gora već godinu punopravna članica NATO-a, a što je tu državu učinilo sigurnijom.\n„Crna Gora je ulaskom u NATO verifikovala kod većine sveta da je jedna uređena država i bezbedna, i sad su turoperatori i turisti i budući investitori Crnu Goru prepoznali kao interesantnu zemlju, benefite ćemo mi da beremo u narednom periodu, to neće večno da traje, ali to treba da iskoristimo jedno tri-četiri sledeće godine i kad je u pitanju turizam i kad su u pitanju investicije“, kaže Radulović.\nOn je, takođe, rekao da su cene ostale na prošlogodišnjem nivou.\n„Prednosti u odnosu na prošlu godinu jesu da nismo dizali cene i da smo cenovno veoma konkurentni u odnosu na region, pa i šire. Mi, kad je servis u pitanju, svake godine smo sve bolji pojedinačno gledano, od restorana, malih hotela, srednjih hotela, velikih hotela. Znači, servis raste, vreme je relativno dobro ove godine, nije prevruće, a opet je prijatno“, dodao je Radulović.\nPrema njegovim rečima, ono što može negativno da utiče na sezonu jeste nedostatak radne snage.\nTu su, dodao je, i stare boljke — buka, neadekvatno odlaganje smeća, kao i visoke cene taksi usluga.\n„U Crnoj Gori treba jedno 640.000 čistača javnih površina, znači na svakog građanina po jedan čistač i opet ne bi bila čista jer mi prljamo 24 sata, on ne može da radi 24 sata. Mi moramo da edukujemo narod, građane Crne Gore da ne možemo da prljamo naše okruženje i da radimo to što radimo sad. Kad je buka u pitanju, zbog sitnih interesa pojedinaca lokalne samouprave propuštaju to već godinama i nekih 10 do 15 odsto gostiju koji borave u Crnoj Gori su zadovoljni zbog toga, a 85 odsto nisu“, rekao je Radulović.\nOn procenjuje da će u Crnoj Gori prihodi od turizma ove godine biti preko milijardu evra.\nturizam, NATO, Crna Gora


Policija CG sprečila 300 ilegalnih ulazaka u BiH u 2019.\nTanjug 19. avgusta 2019. 12:07\nPODGORICA – Crnogorska granična policija u prvih šest meseci 2019. sprečila je skoro 300 ilegalnih ulazaka migranta iz Crne Gore u Bosnu i Hercegovinu, saopštila je crnogorska granična policije.\n„U jednom slučaju je pronađeno čak 14 osoba smeštenih u jednom putničkom vozilu u nehumanim uslovima, koje je državljanin Crne Gore nameravao nezakonito da prebaci u BiH“, izjavio je za RTCG Slavko Peković iz crnogorske granične policije.\nPripadnici crnogorske službe spasavanja početkom prošle nedelje pronašli su troje migranata u brdima iznad Herceg Novog koji su pokušali ilegalno da uđu u Hrvatsku, ali su se izgubili i tri dana proveli na nepristupačnom terenu.\nKako se navodi, krijumčari od migranata uzimaju i preko 100 evra po osobi da ih dovedu blizu granice s Hrvatskom ili BiH, a neretko migrantima pomaže i lokalno stanovništvo sa obe strane granice.\nUglavnom se kreću noću, pa crnogorska policija na granicama koristi savremene termovizijske uređaje da bi ih zaustavila u njihovom poduhvatu.\n„Ono što je osnovna funkcija termovizijskijskih skenera je da uzbune organe na terenu, da im jave na kojem putnom pravcu se događaju neke aktivnosti da bi pravovremeno reagovali“, rekao je pripadnik crnogorske granične policije, prenosi Hina.


Evroliga: željko Obradović po treći put trener godine! - Meridianbet Vesti\nKošarka Author:\tCentrala Bg - 11/07/2017\nMožda će mlađi zaljubljenici košarke imati problema da se sete ko je Aleksandar Gomeljski, nekadašnji popularni Pukovnik iz vremena kada su mu glavobolju zadavali Kića, Praja i Moka, ali se tako zove nagrada koju je Evroliga dodelila treneru Fenerbahčea Željku Obradoviću!\nS obzirom na broj titula koje je osvojio u ovom takmičenju (9), logično je da Obradović ne prima prvi put priznanje za trenera godine, a ovo koje je zaslužio tako što je odveo jedan turski klub do prvog šampionskog trofeja u Evroligi, mu je već treće u karijeri! Oba prethodna (2007, 2011) je zaslužio kao trener grčkog Panatinaikosa.\nNema šta se ne zna iz profesionalnog života ovog velikog stručnjaka koji je vlasnik čak 35 klupskih trofeja, do čega je na krov Evrope stizao sa Partizanom, Huventudom, Realom, Panatinaikosom i sada sa Fenerbahčeom.\nA sve je počelo onom čuvenom trojkom Aleksandra Đorđevića kojom je Partizan pobedio Huventud i to gde – u Istanbulu! Zato nekako i ovaj poslednji, bez dileme ne u životu već u redosledu, ima posebnu simboliku i značenje.\nDo ovog trijumfa je stigao u svojoj trećoj sezoni na klupi turskog šampiona sa kojim je u svakoj od tri godine odlazio na završni turnir i svaki put postizao sve bolji rezultat. Treća godina u Fenerbahčeu nije bila ni malo laka za Obradovića jer je imao dosta problema sa povredama ključnih košarkaša, a sa osvojenom petim mestom u ligaškom delu takmičenja, nije imao čak ni prednost domaćeg terena u plej-ofu.\nOno što međutim, popularnog Žoca čini daleko većim od ostalih je i sposobnost da formu ekipe pripremi za najvažniji period i odlučujuće utakmice, što se i videlo u drrugom delu sezone kada Fenerbahče nikom nije ostavljao prostora i da pomisli na pobedu.\nNagrada ”Aleksandar Gomeljski” je ustanovljena pre 13 godina, a između ostalih poneli su je i Duško Vujošević (2009) i Dušan Ivković (2012).\nTags:Aleksandar Gomeljski, Dušan Ivković, Duško Vujošević, Evroliga, Fenerbahče, Panatinaikos, Partizan, Željko Obradović


- Sa jedne strane mi smo nastavili put strateških reformi koji smo zacrtali još 2018. godine, Tu pre svega mislimo na redizajn proizvoda, ali i napuštanje prepoznatljivog načina prodaje kroz multilevel sistem i prelazak na direktnu prodaju. Na ovaj način smo našim prodavcima obezbedili da aktivno prate prodajna uputstva, istražuju i prikupljaju informacije o kupcima i tržištu i generišu specijalne ponude prema zahtevima istog – ocenjuju prethodnu godinu u kompaniji Revita.\n- Najpre, fokus nam je bio na obezbeđenju zdravstvene zaštite svih zaposlenih, a zatim i na unapređenju internog rada i komunikacije tima, online komunikacije sa kupcima, rešavanja problema u lancu snadbevanja i nemogućnosti kontinuirane nabavke sirovina, sve do brige o funkcionisanju svih procesa u okviru kompanije. Sve ovo sproveli smo zahvaljući predanom radu i intenzivnom angažovanju celog tima – kažu iz Revite.\nRevita je domaći proizvod koji je na tržištu prisutan već 30 godina. Njegov osnovni sastojak je matični mleč za koji u kompaniji kažu da je “najsnažniji prirodni biostimulator i pokretač jačanja imuniteta”.\nRevita napitak je nastao u Srbiji po recepturi Ruske akademije nauka, koja je tokom prošlog veka intenzivno tragala za nutritivno bogatom namirnicom koja bi omogućila optimalan izvor hranljivih materija kosmonautima.\n- Revita je našla put do novih kupaca i tokom prošle godine, a ono što je nama bilo najvažnije, ponovo se vratio u domove u kojima je dugo godina bila prisutna – otkrivaju u kompaniji.\nRevita je, uz sve izazove, uspela da sačuva zdravlje svojih zaposlenih, ali i da istraje u planovima reorganizacije i ispunjenju postavljenih ciljeva i što je najvažnije da spremna uđe u 2021.godinu kao najdinamičniju godinu u bližoj istoriji Revite.\n- I u tekućoj godini imamo velike i ambiciozne planove. Očekuje nas pre svega osnaženje tima, zatim intezivne marketinške i prodajne kampanje okrenute mlađoj populaciji, kojoj želimo da približimo naše proizvode sa ciljem buđenja svesti za kontinuiranim radom na jačanju imuniteta. Takođe planiramo da uvedemo između 8 do 10 novih proizvoda kao odgovor na zahteve tržišta koje smo prepoznali u toku 2020. godine. U planu je i proširenje kapaciteta proizvodnje uvođenjem automatske linije za pakovanje kao i da pored tržišta na kojima poslujemo (Srbije, Crne Gore, Makedonije, Hrvatske, Slovenije i Bosne i Hercegovine) izađemo na nova tržišta i to Kine, Rusije, EU, Amerike, Saudijske Arabije, Kazahstana i drugih.


POTVRĐENO ZA HAYAT.BA: HAOTIČNO STANJE I DALJE, MIGRANTI NAPUSTILI AUTOBUSE, PROVEST ĆE NOĆ POD VEDRIM NEBOM | Hayat.ba\nPOTVRĐENO ZA HAYAT.BA: HAOTIČNO STANJE I DALJE, MIGRANTI NAPUSTILI AUTOBUSE, PROVEST ĆE NOĆ POD VEDRIM NEBOM\nPotpuno nevjerovatno, ali istinito. Migranti koji su trebali biti premješteni iz kampa Lipa na novu lokaciju ovu noć će provesti na otvorenom.\nNaime, kako nam je potvrdio ministar unutrašnjih poslova USK Nermin Kljajić, oni su počeli napuštati autobuse kojima su trebali biti transportovani.\nKako je kazao ministar Kljajić, tražili su od IOM-a da iz kruga nekadašnje bihaćke tvornice Bira izmjeste kontejneri, kojih ima više od 200 i u koje bi se mogli smjestiti migranti na Lipi.\nDijele nam se lekcije iz humanosti, a ne poduzimaju aktivnosti koje bi trebali poduzimati – poručio je Kljajić.\nNaglasio je žalost što i drugi Kantoni ne žele da podijele teret migrantske krize.\nŽao mi je što građani Konjica nisu pokazali solidarnost, jer samo na području USK i Kantona Sarajevo imamo prihvatne centre i u njima boravi oko šest hiljada migranata. Tražimo samo da se migranti raspodijele u sve dijelove BiH i smatramo da bi svaki kanton trebao imati razumijevanja za to – poručio je Kljajić.\nNa kraju je poručio da je evidentno da iz IOM-a traže da se ponovo otvori BIRA. Kljajić odgovara da je to sigurnosni problem za građane u USK.\nImamo proteste građana i ne možemo ući u taj rizik da dođe do eventualnih sukoba građana s migrantima – zaključio je Kljajić.


Beogradski Jazz Festival 2012: Više muzike za manje para | DuB\nNaslovna » Izlasci » Festivali » Beogradski jazz festival 2012: Više muzike za manje para\nAh Neša 4. avgust 2012. Festivali Postavite komentar\nDom omladine Beograda organizovaće 28. izdanje Beogradskog Jazz Festivala od 25. do 28. oktobra. Tema ovogodišnjeg izdanja festivala je „Umetnost trube“, a slogan festivala je „Like Jazz“.\nUprkos krizi i manjem budžetu, najavljen je „još bolji program kad je u pitanju svetski renome uvrštenih međunarodnih džez umetnika“, ostajući čvrsto uz princip da se omogući što većem broju posetilaca da vide koncerte uz već dobro poznate najjeftinije ulaznice u poređenju sa evropskim festivalima i festivalima u regionu.\nPubliku, kao i prethodnih godina, očekuju koncerti vrhunskih majstora džeza, od 19.30 do kasnih noćnih sati. Kao i prošle godine, većina koncerata biće održana u obnovljenim salama Doma omladine Beograda.\nNajveći deo programa je već potvrđen i prvi najavljeni učesnici su:\nDave Douglas And Joe Lovano Quintet: „Sound Prints“ – jedan od džez događaja 2012. godine, supergrupa koju vode velikani savremenog džeza, trubač Dave Douglas i saksofonista Joe Lovano, nudeći originalnu inspiraciju delom Waynea Shortera;\nMostly Other People Do The Killing – nosioci titule DownBeat-a za najbolji novi džez bend 2009. godine, izazovni, otvoreni, beskompromosni i radikalni, heroji njujorškog avangardnog džeza, predvođeni sjajnim trubačem Peterom Evansom;\nPored ovih izvođača i jednog velikog iznenađenja koje sledi, gosti će biti i mnogobrojni umetnici različitih džez škola i generacija iz naše zemlje i Evrope, među kojima se posebno ističe nemačko-dansko-francuski trio Das Kapital, koji izvodi nova tumačenja dela legendarnog kompozitora klasične, kabaretske, revolucionarne i filmske muzike Hannsa Eislera. Takođe, na ovogodišnjem izdanju festivala različitim sadržajima biće obeleženo 30 godina od izdavanja legendarnog albuma „Balkan Impressions“ Lale Kovačeva, jednog od najvažnijih doprinosa svetskoj džez istoriji sa ovih prostora.\nProšlogodišnji, 27. Beogradski Jazz Festival, bio je, po opštoj oceni publike i kritike, najuspešniji od kada je ovaj međunarodni muzički događaj obnovljen 2005. godine. Pored koncerta svetske zvezde Pata Methenyja i njegovog trija, posetioce su podigli na noge nastupi Duška Gojkovića, Charlesa Lloyda, Marca Ribota, Tigrana Hamasyana, Stefana Bollanija, Joachima Kuhna, Cheikha Loa, Cristine Branco, Elliota Sharpa… (danubeogradu.rs)\nTagovidom omladine beograda festivali jazz muzika\nPrethodni AJDE fest u Kruševcu od 7. do 11. avgusta\nSledeći Srbija na Olimpijadi, IX dan


Istorijski uspeh učenika u godini jubileja -\nIstorijski uspeh učenika u godini jubileja\n29.06.2017. Redakcija Društvo Ostavi komentar\nUčenici Osnovne muzičke škole „Vladimir Đorđević“ su u godini u kojoj škola obeležava značajan jubilej, 50 godina postojanja i rada, ostvarili izuzetne rezultate na republičkim i međunarodnim takmičenjima. Direktor Marko Jelenić ne krije zadovoljstvo zbog rekordnog broja nagrada i osvojeno 51 prvo, 30 drugih, 10 trećih i po jedno peto i šesto mesto, dok su dva učenika ponela titule laureata, to jest apsolutnih pobednika u svojim kategorijama.\nMladi klarinetista Andrija Jašarević\n– To je rekordni broj učesnika, nekih 15 posto od ukupnog broja učenika, a bitno je i istaći da takmičenja na kojima učestvuju osnovne i srednje muzičke škole u Srbiji imaju nivo republičkih, a poslednjih godina ta takmičenja nose i epitet međunarodna. Mi nemamo školska i opštinska takmičenja, već svaki odlazak na takmičenje predstavalja odmeravanje snaga sa školama iz čitave Srbije. To je vrlo bitno istaći – napominje Jelenić.\nU analima ove škole zlatnim slovima će između ostalih, biti upisano i ime mladog i talentovanog klarinetiste Andrije Jašarevića, koji je za svoj rad i zalaganje dobio Svetosavsku nagradu, kao i priznanje opštine Aleksinac.\n– Andrija je iz godine u godinu sve uspešniji i svoje dosadašnje rezultate krunisao je Svetosavskom nagradom, najvišim priznanjem u obrazovanju, nauci i prosveti generalno. To je podatak koji nas izdvaja od drugih škola, jer mislim da ne postoji učenik muzičke škole koji je dobio tu nagradu, pogotovu ne tog uzrasta i tako rano, na početku svoje karijere – kaže naš sagovornik.\nPola veka postojanja muzička škola obeležila je i objavljivanjem monografije u kojoj su sačuvani svi važni istorijski podaci ove obrazovne ustanove od njenog osnivanja pa do današnjih dana. Zaposlene raduje i što broj učenika koji se interesuju za klasičnu muziku i muzičko obrazovanje iz godine u godinu raste, a rad će svima njima olakšati i nove prostorije nekadašnje „Reči radnika“, koje je škola dobila na privremeno korišćenje, dok se ne pronađe neko trajnije rešenje.\nPrevious Post:Od roka do “Harfantazije” na ovogodišnjem ALEF-u\nNext Post:Rudarov ekspresni povratak među zonaše


NKD: Neophodne efikasne mere tužilaštva i policije zbog učestalih napada na građanske aktiviste i novinare - Dijalog.net\nNaslovna Civilno društvo NKD: Neophodne efikasne mere tužilaštva i policije zbog učestalih napada na građanske aktiviste i novinare\nNiš/Aleksinac, 30. maj 2019. – Nacionalna koalicija za decentralizaciju (NKD) obaveštava javnost u Srbiji da se desio još jedan brutalan i nasilan napad na građanskog aktivistu.\nDušan je prethodnih nedelja predvodio građansku akciju protiv seče drveća u glavnoj ulici u Aleksincu. Pažnja aktivističke zajednice na ovu priču otvorila je i druga pitanja i ozbiljne sumnje u vezi sa potrošnjom budžeta i konkursom kojim se ovaj posao u Aleksincu trenutno sprovodi.\nNKD poziva policiju i tužilaštvo da u najkraćem mogućem roku identifikuju počinioce ovog napada i da ih privedu pravdi, kao i da otvore istragu o mogućoj političkoj pozadini ovog dela.\nNKD još podseća i da je 5. aprila i dalje neidentifikovana osoba napala novinara N1 Milana Stojanovića koji je, između ostalog, u to vreme izveštavao i o seči drveća i građanskoj akciji u Aleksincu.\nPrethodno Brigite Birlajn biće prva kancelarka u istoriji Austrije\nSledeće Drugi krug evropskog istraživanja o svakodnevnim iskustvima LGBTI osoba u odnosu na diskriminaciju\nBeograd, 12. novembar 2019. – Nezavisno udruženje novinara Srbije (NUNS) pozvalo je …\nTop Tags Civilno društvo Politika Evropska unija evropske integracije Evropska komisija Vlada Republike Srbije Srbija i Evropska unija Društvo konkurs mediji lokalna samouprava vladavina prava Pravosuđe OCD mladi


Priča se (p)o gradu Novom Sadu - Opis aplikacije (programa) na Android Srbija\nPreuzmite program Priča se (p)o gradu Novom Sadu sa Google Play-a\nPriča se (p)o gradu Novom Sadu - alternativni audio vodič kroz ulice Evropske prestonice kulture!\nAplikacija „Priča se (p)o gradu Novom Sadu“ Novosađanima i turistima pruža neverovatnu audio avanturu kroz Novi Sad. Poslušajte priče lokalaca koje daju dušu ulicama uz interaktivnu mapu sa obeleženim interesantim lokacijama.\nKorisnik može da odabere da o mestu koje želi da poseti čuje i priču vezanu za njega ispričanu od strane lokalaca, specifičnim novosadskim akcentom.\nPriča se (p)o gradu Novom Sadu nudi potpuno novi doživljaj grada, beležeći priče o znamenitostima, ljudima i događajima koji su važni za upoznavanje alternativne istorije koja se ne nalazi u zvaničnim udžbenicima. Upoznajte lokalne legende, saznajte od poznatih Novosađana priče o lokacijama pored kojih svakodnevno prolazite, saznajte više od nekomercijalnim naseljima Novog Sada.\nPriče lokalaca najbolji su način da upoznate novi, ali i grad u kojem već živite dugo.\nPreslušajte audio snimak koji prati svaku od lokacija, uz šetnju i konzumiranje atmosfere grada.\nAplikacija takođe predlaže najbrže rute za obilazak lokacija, uzimajući u obzir trenutnu poziciju na kojoj se nalazite.\nProjekat “Priča se (p)o gradu Novom Sadu” je jedan od deset pobednika konkursa Centrifuga/Klub Superste za 2016. u okviru programa Superste.net.“ Projekat je realizovan od strane udruženja “Šta je novosadski” koje od 2012. godine promoviše dobre vrednosti Novog Sada.\nU ovoj verziji upoznajte "Kulturnu rutu" Novog Sada i istražite nove, zanimljive lokacije.\nPreuzmite program Priča se (p)o gradu Novom Sadu sa Marketa


Zabrinutost za snabdijevanje podigla cijene nafte – ASinfo Portal\n07.05.2022. / 11:20\nLONDON – Cijene nafte porasle su u petak na međunarodnim tržištima prema 113 dolara budući da zabrinutost za globalni ekonomski rast zasjenjuju najavljene sankcije Evropske unije na rusku naftu koje bi mogle dodatno ograničiti ionako slabo snabdijevanje.\nNa londonskom tržištu cijena barela je porasla 1,75 dolara u odnosu na prethodno zatvaranje, na 112,65 dolara. Na američkom tržištu barelom se trgovalo po 1,57 dolara višoj cijeni, od 109,83 dolara, prenosi Mina pozivajući se na SEEbiz.\nRast cijena podstakao je ove sedmice prijedlog EU o postepenoj obustavi uvoza ruske nafte i derivata u idućih šest mjeseci i o zabrani transporta i osiguranja za transport ruske nafte.\nEU trenutno prilagođava gas kako bi privolila zemlje koje mu nisu sklone, kazali su izvori iz Unije.\n„Sve govori u prilog tome da će najavljeni embargo EU na rusku naftu značiti akutno smanjenje snabdijevanja. Bilo kako bilo, OPEC+ ne želi pomoći, uprkos tome što nagli rast cijena energije podiže inflaciju na štetan nivo“, rekao je Stiven Brenok iz PVM-a.\nIgnorišući pozive zapadnih zemalja da povećaju proizvodnju, Organizacija zemalja izvoznica nafte (OPEC) i njeni saveznici, uključujući Rusiju, ostali su pri svom planu koji predviđa tek skromno povećanje proizvodnje u junu, 432.000 barela dnevno.\n„Nema šanse da neke članice ispune tu kvotu, kada uzmemo u obzir izazove u proizvodnji u Nigeriji i drugim afričkim članicama“, rekao je Džefri Hali iz OANDA-e.\nUlagači istovremeno očekuju veću američku potražnju ove jeseni, nakon što je Vašington objavio da planira da kupi 60 miliona barela sirove nafte za strateške rezerve.\nZnačajniji rast cijena zakočila je zabrinutost za potražnju zbog znaka slabljenja globalne ekonomije.\nBritanska centralna banka upozorila je u četvrtak da Britaniji prijeti recesija i inflacija viša od deset odsto, podigavši uprkos tome ključne kamatne stope za četvrtinu procentnog boda, na jedan odsto, najviši nivo od 2009. godine.\nKinesku ekonomiju blokiraju u drugom tromjesečju stroga ograničenja koja bi trebalo da zaustave novi talas korona virusa.\nOPEC je u odvojenom izvještaju objavio da je cijena barela korpe nafte njegovih članica u četvrtak iznosila 113,04 barela, što znači da je porasla 2,21 dolara u odnosu na prethodni trgovinski dan. Biznis.rs


„Slobodna zona“ od 20. do 22. maja u Kruševcu - KruševacGrad\nAlternativni centar za devojke, Filmski festival Slobodna Zona i Alternativni kulturni centar „Gnezdo“, pozivaju na 16. turneju tog filmskog festivala. Na ovogodišnjem repertoaru nalazi se šest filmskih ostvarenja, a projekcije će biti održane od 20. do 22. maja u „Gnezdu“.\nU petak, 20. maja, u 18 časova Turneju otvara dokumentarac o trenutno najpoznatijoj ekološkoj aktivistkinji pod nazivom „Ja sam Greta”. Od 20 časova na repertoaru je film „Zabavi je došao kraj”, koji govori o tržištu frilenserske radne snage, poznatijoj pod nazivom gig ekonomija.\nU subotu, 21. maja, od 18 časova na programu je film „Prve 54 godine: skraćeni priručnik za vojnu okupaciju” koji se bavi svedočenjima izraelskih vojnika o okupaciji palestinskih teritorija na Zapadnoj obali i u Pojasu Gaze. Drugi film ove večeri, od 20 časova, biće „Prvi sneg”. On prati priču porodice trinaestogodišnjeg dečaka Ramina Mehdipoura iz Irana, koja živi u izbegličkom centru u Finskoj.\nPoslednjeg dana festivala, u nedelju 22. maja, od 18 časova prikazuje se film „Moj tata hot dog”. Priča govori o životu bankara Pola koji ostavlja siguran posao kako bi ispunio svoj san i postao glumac. U 20 časova očekuje nas film „Bez kajanja” koji prati holandske mirnodopske trupe, čiji je zadatak da sprovode mirovnu misiju na Bliskom istoku.\n27.04.2022 0 229\n26.04.2022 0 201\n26. juna 2022., 14:15


Miele WCE670 WCS TDos Wifi mašina za veš cena, cene Srbija, prodaja Beograd Novi Sad Niš\nMiele WCE670 WCS TDos Wifi mašina za veš cene\nPunjenje veša Frontalno, Energetski razred A+++, Kapacitet pranja 8 kg, Broj obrtaja u minuti 1400, WCE670WCSTDOSWIFI Dimenzije (ŠxVxD) 59.6 x 85 x 63.6 cm... specifikacija\ncena od 111.105,00 din\nEPonuda nije internet prodavnica već Vam omogućava da brzo i lako nađete Miele WCE670 WCS TDos Wifi mašina za veš po najjeftinijoj ceni. Naš cilj je da kupci budu što bolje informisani o ponudi Miele mašina za veš WCE670 WCS TDos Wifi na tržištu Srbije. Vrlo lako nalazite željeni proizvod za kategoriju Veš mašine cene, ne morate da lutate od sajta do sajta za Miele Veš mašine, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Miele WCE670 WCS TDos Wifi mašina za veš sa PRODAVCEM. EPonuda ne može da garantuje potpunu tačnost specifikacije i slika za Miele WCE670 WCS TDos Wifi mašina za veš. Pre kupovine, podatke za Miele mašina za veš WCE670 WCS TDos Wifi proverite na sajtu PROIZVOĐAČA.


Turska šalje pomoć: U Beograd sleteo avion sa opremom za borbu protiv korone /foto, video/ - 08.04.2020, Sputnik Srbija\nAvion sa medicinskom opremom za borbu protiv virusa korona, koja je poslata iz Turske, sleteo je na beogradski aerodrom. Turska je poslala pomoć za zemlje koje... 08.04.2020, Sputnik Srbija\nDa se brzo vratimo danima mira i blagostanja , u kojima smo uživali petsto godina...\nvesti, turska, virus korona se širi planetom\n13:21 08.04.2020 (Osveženo: 15:35 08.04.2020)\n© Foto : Ministarstvo odbrane SrbijePomoć iz Turske stigla u Srbiju\nReč je o maskama, zaštitnim odelima i testovima, a oprema je teretnim avionom poslata s vojnog aerodroma „Etimesgut“ u Ankari, koji je Turska poslala odlukom predsednika Redžepa Tajipa Erdogana, objavile su Novosti.\nNa beogradskom aerodromu opremu su dočekali ministar odbrane Aleksandar Vulin i ambasador Turske u Srbiji Tanžu Biglič.\nMinistar Vulin se u ime predsednika Republike Srbije Aleksandra Vučića zahvalio Redžepu Tajipu Erdoganu na velikodušnoj pomoći u ovim teškim trenucima. On je dodao da će Srbija umeti da pamti ko je bio uz nju.\n© Foto : Duska Stefanovic/Ministarstvo odbrane SrbijeAvion su dočekali ministar odbrane Aleksandar Vulin i turski ambasador Tanžu Biglič\nAvion su dočekali ministar odbrane Aleksandar Vulin i turski ambasador Tanžu Biglič\n© Foto : Duska Stefanovic/Ministarstvo odbrane Srbije\n„U ovim trenucima ne samo da se poznaju prijatelji, ne samo da se vidi koje zemlje Srbiju prepoznaju kao prijatelja, već se gradi i budućnost. U najtežim vremenima mi gradimo politiku za budućnost“, rekao je ministar Vulin.\nDodao je da će Srbija svoju buduću politiku kreirati u skladu sa odazivom na poziv za pomoć koji su zemlje uputile našoj državi.\nMinistar odbrane je još jednom apelovao na građane da se čuvaju, da daju sve od sebe da ostanu zdravi, kako bi što pre izašli iz krize.\nTurski ambasador je istakao da se u teškim vremenima prepoznaje pravo prijateljstvo.\n„Poštovani ministre, prolazimo kroz jako težak period. Želim da građani prijateljske zemlje Srbije iz ove katastrofe izađu sa najmanjom mogućom štetom“, rekao je ambasador. On je dodao da Turska želi da pokaže da stoji uz Srbiju u teškim trenucima kroz koje prolazi i želi „da se brzo vratimo danima mira i blagostanja“.\nTurska je prošle sedmice poslala medicinsku pomoć Italiji i Španiji, a sada će, osim Srbiji, pomoći i Bosni i Hercegovini, Crnoj Gori, Severnoj Makedoniji i našoj južnoj pokrajini Kosovu i Metohiji.\nJoš pre dva dana predsednik Srbije Aleksandar Vučić primio je pismo od turskog predsednika Redžepa Tajipa Erdogana, u kom mu je pružio podršku u borbi protiv novog virusa i obećao pomoć.\n8 April 2020, 12:434\n8 April 2020, 14:064


Vučić saopštio imena kandidata za ministre – mojKontakt portal – Radio Televizija Kontakt\nVučić saopštio imena kandidata za ministre\nVučić je, tražeći podršku Glavnog odbora za predložene kandidate, naveo da tri glavna ministarstva koja pripadaju SNS-u – finansija, privrede i poljoprivrede, treba da vode nestranački ljudi.\nZa ministra finansija Vučić je predložio Lazara Krstića, diplomca Jejla, za ministra odbrane Nebojšu Rodića, doskorašnjeg šefa Bezbjednosno-informativne agencije /BIA/, a za ministra regionalnog razvoja i lokalne samouprave potpredsjednika Glavnog odbora SNS-a Igora Mirovića.\nVučić je u uvodnom obraćanju Glavnom odboru SNS-a rekao da će Svetlana Živković, redovni profesor Univerziteta u Tenesiju i vanredni profesor Poljoprivrednog fakulteta u Beogradu, koja je u medijima pominjana kao kandidat za ministra poljoprivrede, biti savjetnik ministra poljoprivrede, jer želi da ostane da živi u Americi.\nZa ministra poljoprivrede Vučić je predložio profesora novosadskog Poljoprivrednog fakulteta i jednog od zvaničnika Svjetskog programa za hranu, kojem nije naveo ime.\nGovoreći o ministru za privredu, on je rekao da je još u dilemi između dva nestranačka kandidata.\nVučić je poručio i da mu ne smeta da Ivan Simić ostane na mjestu direktora Poreske uprave Srbije, iako je na to mjesto postavljen na preporuku Ujedinjenih regiona Srbije, koji više neće participirati u vlasti.\nVlada Srbije usvojila je na današnjoj sjednici Prijedlog zakona o izmjenama i dopunama zakona o ministarstvima, prema kojem će rekonstruisana Vlada imati 18 ministarstava.\nSDS: Inicijativa za referendum o zakonu o ispitivanju porijekla imovine\nKandidati SPS sredinom sedmice, skupština u petak


Vesti, 21.10.2021, 09:30 AM\nPrevaranti nude kreatorima sadržaja na YouTubeu saradnju da bi im pomoću malvera koji kradu lozinke ukrali naloge, objavila je Googleova grupa za analizu pretnji.\nGoogle je počeo da prati ovu kampanju krajem 2019. godine, a samo od maja ove godine je u sklopu ove iste kampanje ukradeno oko 4.000 YouTube kanala.\nYouTube se i ranije borio sa prevarantima koji su preuzimali kanale koje su koristili za prevare sa kriptovalutama. U avgustu prošle godine prevaranti su preuzeli nekoliko velikih YouTube kanala koji su se bavili prvim letom SpaceX-a sa NASA. Desetine hiljada gledalaca su nesvesni prevare kliknuli na video snimke za koje se činilo da su zvanični streamovi naizgled legitimnih YouTube kanala sa stotinama hiljada pretplatnika. Dočekivale su ih poruke o poklanjanju Bitcoina, uz uslov da ulože kriptovalutu da bi im se vratilo dvostruko više, što je uobičajena taktika koja se koristi kod ovakvih prevara.\nGovoreći o napadima koje prati već dve godine, Google kaže da su prevaranti slali e-mailove kreatorima sadržaja na YouTubeu sa predlogom za saradnju. Nakon što bi se vlasnik kanala složio, prevaranti su slali link do zlonamernog softvera za koji se činilo da je legitiman URL.\nNapadači su napravili više od 1.000 veb sajtova da bi povećali šanse za prevaru, uključujući i neke koji su predstavljani kao sajtovi kompanija koje zaista postoje, uključujući sajtove sa Cisco VPN i Steam igrama. Jedan od veb sajtova predstavljan je kao sajt sa „softverom za vesti o Covid19“. Google je sa prevarantima povezao oko 15.000 naloga koji su registrovani samo za potrebe ove kampanje i koji se koriste za slanje fišing e-mailova vlasnicima YouTube kanala, sa linkovima koji žrtve vode na stranice sa kojih će preuzeti malver.\nNakon preuzimanja, malver krade lozinke ili kolačiće sesije koji hakerima omogućavaju pristup nalogu. Glavna tehnika koju su prevaranti koristili, poznata kao “pass the cookie" napad, sve je popularnija među hakerima koji pokušavaju da izbegnu zaštitu višefaktorske autentifikacije.\nZnačajan broj otetih naloga prevaranti su predstavljali kao naloge direktora tehnoloških kompanija ili menjačnica kriptovaluta, i koristili ih za prevare sa kriptovalutama. Ostali nalozi prodavani su na crnom tržištu, gde se njihova cena kreće od 3 do 4 000 dolara, u zavisnosti od toga koliko pretplatnika ima kanal.\nKoliko su ove prevare postale ozbiljan problem govori i to što je američka Federalna komisija za trgovinu u martu izvestila o značajnom povećanju prevara sa kriptovalutama u poslednjih godinu dana, pri čemu su žrtve prijavile gubitak od skoro 80 miliona dolara samo u periodu od oktobra 2020. do marta 2021. godine. Jedna od najpopularnijih taktika prevaranata bila su lažna darivanja na platformama društvenih mreža. Žrtve često ne mogu nadoknaditi gubitke posle ovakvih prevara.\nPrevaranti su takođe krenuli na Twitter naloge poznatih ličnosti i velikih kompanija da bi došli do veće publike za slične prevare. Prošle godine grupa predvođena tinejdžerom sa Floride organizovala je hakovanje oko 130 naloga na Twitteru, među kojima su bili i nalozi Baraka Obame i Bila Gejtsa, kako bi sa hakovanih naloga pozvala korisnike da pošalju Bitcoin.\nGoogle je na ruskim hakerskim forumima pronašao oglase za posao za hakere kojima se obećava između 25% i 70% prihoda od otetog kanala u zavisnosti od nivoa njihovog angažovanja. Lopovi su koristili razne malvere koji su uglavnom dostupni na GitHubu, kao što su RedLine, Vidar, Predator The Thief, Nexus stealer, Azorult, Raccoon, Grand Stealer, Vikro Stealer, Masad, Kantal, AdamantiumThief i Sorano. Google nije pripisao kampanju nekoj određenoj grupi, ali je povezao sa ovim oglasima na ruskim forumima.\nGoogle kaže da su blokirali 1,6 miliona poruka upućenih YouTube autorima i da su uspeli da vrate 4000 naloga vlasnicima.\nMeđutim, napadači su odgovorili na nastojanja Googlea da spreči ovakve prevare, prelaskom sa Gmaila na druge e-mail provajdere, kao što su email.cz, seznam.cz, post.cz i aol.com\nGoogle je prijavio ove napade FBI radi dalje istrage ali i kako bi zaštitio korisnike i autore YouTubea od ovakvih prevara.


Vesti online / Scena / Estrada / Evo šta je Ana Nikolić rekla o Rasti i skandalu\nEvo šta je Ana Nikolić rekla o Rasti i skandalu\nPošto je pre nekoliko dana pretukao Slobodana Nešovića, jednog od muškaraca iz emisije Ivana Ivanovića, i to zbog para koje mu on navodno duguje, reper Rasta se sada krije, a njegova supruga, iako u drugom stanju, sve radi sama, piše "Blic".\nAnu Nikolić ništa ne može da stresira\n- Nemam nikakav komentar na temu incidenta i neću da pričam o tome ništa - rekla je za "Blic" nasmejano i raspoloženo poznata pevačica Ana Nikolić o tuči koju je nedavno izazvao njen suprug Stefan Đurić, poznatiji kao Rasta Kavali. Rasta je sa četvoricom momaka pretukao voditelja i vlasnika agencije za autorska prava Slobodana Nešovića i naneo mu telesne povrede.\nEkipa "Blica" Anu je srela ispred zgrade u kojoj živi sa svojim suprugom reperom, i to u momentu kad se vraćala sa snimanja jedne emisije. I iako o samoj tuči, ali ni o Rasti nije želela da govori, pa je tako izbegla da bilo šta kaže i o tome gde se on trenutno nalazi, Ana Nikolić je na pitanje da li je sve to što se dogodilo ipak stresira budući da je u drugom stanju, rekla:\nŠOUBIZNIS "Život sa Anom je pravi pakao!"


Izvor: Radio Televizija Vojvodine, 27.Jul.2021, 10:51\nNapadi na predsednika Vučića ili mene imaju svoj uzrok, ali i uvek isti način na koji se sprovode. Kriminalcima se najpre sastavi izjava koju sa više ili manje umešnosti ponove. Zatim se izjava nezvanično dostavlja za to pripremljenim medijima koji je plasiraju uz odgovarajuću opremu, naslov, podnaslove, izjavio je ministar unutrašnjih poslova i predsednik Pokreta socijalista Aleksandar Vulin.\nNaslov mora da pogodi lica koja se napadaju, sam tekst i njegova oprema ne smeju >> Pročitaj celu vest na sajtu Radio Televizija Vojvodine << da izazivaju sumnju u istinitost tvrdnje ili da navode na pitanja o motivu i kredibilitetu onog ko je izjavu dao. Nije bitno ko je rekao, pa ni šta je rekao, već ko je meta", ocenjuje Vulin.\n"Zatim se uključuju uvek isti političari ili analitičari da komentarišu objavu i onda se njihove izjave prenose kao samostalna vest. U svakom sledećem prenošenju zanemaruje se izvor informacije, a u naslov se izvlače zaključci ili pogodni delovi izjava. Na kraju se tako obrađene vesti prenose u medijima u regionu koje u potpunosti zanemaruju izvor, a daju svoje tumačenje zaključaka i izjava", kaže ministar Vulin i Dodaje:\n"Prenete izjave ne služe da bi se čitaoci u regionu informisali o dešavanjima u Srbiji, već da bi se stvorila ili potvrdila slika o Srbiji i njenom rukovodstvu. Tako obrađene vesti se još jednom vrate u našu zemlju i prenesu u medijima koji su čitavu priču pokrenuli i dogovorili. I tako od Krika i News Max Adrie, pa preko Belivuka i Miljkovića mesara, do hrvatskog Jutarnjeg lista i nazad", poručio je predsednik Pokreta socijalista i ministar policije Aleksandar Vulin odgovarajući na napade medija iz regiona na predsednika Vučića i njega.


Foto: ftbl.serbia / Instagram\nTeleoptik, koji svoje utakmice igra u popularnom "Zemunelu", uspeo je da osigura prvo mesto četiri kola pre kraja.\nDo uspeha je ekipu Teleoptika, koja je u sezoni zabeležila samo četiri poraza, sa klupe predvodio legendarni fudbaler "parnog valjka" Albert Nađ.\nOptičari su dobro odrađen posao proslavili na sjajan način nakon utakmice poslednjeg kola. Fudbaleri su napravili pravu žurku u svlačionici, prskali su svog trenera i pevali hit pesmu pevača narodne muzike, Đanija, "Sve mi tvoje nedostaje".\nIpak, za Teleoptik posao nije završen, jer će zbog ovosezonskih promena sistema takmičenja, pobednici četiri grupe Srpske lige igrati doigravanje odakle će dva tima obezbediti mesto u Prvoj ligi. Za sada su poznata tri učesnika baraža, izuzev Teleoptika, utakmice za popunu Prve lige će igrati još Mladost iz Novog Sada, Sloga iz Požege, dok će se još malo sačekati na prvoplasiranog iz Srpske lige Istok.


Slučaj Aranitović: Osuđena zbog procene sudije da je uznemirila Vučića – Centar za istraživačko novinarstvo Srbije\nSlučaj Aranitović: Osuđena zbog procene sudije da je uznemirila Vučića\nPalata pravde u kojoj se nalazi Viši sud u Beogradu; foto: Viši sud u Beogradu\nJelena Škulić, sudija Višeg suda u Beogradu, osudila je Aleksandru Janković Aranitović zbog ugrožavanja sigurnosti predsednika Srbije Aleksandra Vučića tako što je, između ostalog, procenila da se on osećao uznemireno. Ipak, da bi Janković Aranitović osudila po tom osnovu, sudija Škulić je morala da ima i Vučićevu izjavu da je ugrožen, smatra advokatica JUKOM-a Milena Vasić.\nAleksandra Janković Aranitović iz Šapca osuđena je u januaru 2020. na šest meseci uslovnog zatvora zbog navodnih pretnji predsedniku Srbije Aleksandru Vučiću. Ona je u julu prošle godine na Tviteru vređala njegovu decu, zbog čega je Posebno tužilaštvo za visokotehnološki kriminal pokrenulo postupak pred Višim sudom u Beogradu. Na dan kada je presuda doneta Janković Aranitović je puštena na slobodu, jer je sve vreme trajanja postupka, odnosno šest meseci, bila u Okružnom zatvoru u Beogradu. Aleksandar Olenik, advokat Janković Aranitović, podneo je Apelacionom sudu u Beogradu žalbu na ovu presudu.\nKako piše u presudi u koju su novinari Centra za istraživačko novinarstvo Srbije (CINS) imali uvid, sudija Jelena Škulić je protumačila da je sadržina tvita takva da bi „svakako delovala uznemiravajuće i imala karakter specifične pretnje za svakoga kome je upućena”.\nS obzirom na to da se u tvitu pominju deca Aleksandra Vučića, sudija je smatrala da to „po prirodi stvari, neminovno pogađa svakog roditelja i to teže od bilo čega drugog”. Ona je zaključila i da je Vučić morao biti upoznat sa tvitom jer je on ostavljen na njegovom zvaničnom nalogu koji on, po logici stvari, koristi za tvitovanje i praćenje reakcija drugih ljudi.\nMeđutim, u presudi se nigde ne navodi da je sam predsednik Vučić dao izjavu da se zbog tvita osećao ugroženim. Advokatica Komiteta pravnika za ljudska prava (JUKOM) Milena Vasić ističe za CINS da je za postojanje krivičnog dela ugrožavanje sigurnosti potrebno da se ustanovi osećaj ugroženosti.\n„Bez iskaza oštećenog nije moguće utvrditi da li je došlo do ugrožavanja sigurnosti. To potvrđuje i naša sudska praksa”, kaže Vasić.\nOna je mišljenja i da upućena pretnja mora biti ozbiljna i ostvariva.\n„Upitno je da li, ukoliko vam žena kaže da će vas ‘nabiti’ na muški polni organ, ovo možemo smatrati realnom i ostvarivom pretnjom. Iz ovako postavljenog činjeničnog stanja, smatram da je sporni tvit više predstavljao uvredu nego ugrožavanje sigurnosti”, ocenila je Vasić za CINS.\nO ovom slučaju CINS je pisao i ranije, kada smo otkrili da su veštaci na sudu utvrdili opasnost da optužena počini teža krivična dela, zbog čega bi trebalo da se leči u nadležnoj zdravstvenoj ustanovi. Ipak, tom prilikom oni nisu analizirali kompletnu medicinsku dokumentaciju. Nakon toga je sud dopustio dopunsko veštačenje pa je i zaključak bio drugačiji – opasnost od težeg krivičnog dela ne postoji i Janković Aranitović može da se leči na slobodi.\n10. mar 2020. 09:42\nKada Dr Jovani Stojković prste onda tužilaštvo neće da reaguje. A Vucica Niko ne sme da spomene, Dr Jovani i prete i vredjaju je ali opet tužilaštvo neće da se bavi tim.\nAleksandar VučićAleksandra Janković AranitovićPosebno tužilaštvo za visokotehnološki kriminalViši sud u Beogradu


Odabrani najbolji radovi na konkursu Udruženja Prevent - Udruženje PREVENT\nYou are here: Home / Vesti / Odabrani najbolji radovi na konkursu Udruženja Prevent\nPetočlana komisija u sastavu Bojan Milinkov, Ivana Đukić, Vesna Ćetojević, Jelena Grubor i Nebojša Đurasović nezavisno je ocenjivala najbolje radove po sopstvenom izboru i bodovala ih od 1 do 12. Sabiranjem dodeljenih bodova odabrani su pobednici. Po odluci komisije Jefimija Kocić iz Niša osvojila je prvu nagradu-tablet marke “Tesla”, druga nagrada-digitalni fotoaparat marke Canon dodeljena je za plakat koji su zajednički uradili Dunja Salaj iz Novog Sada i Nikola Pegan iz Beograda, a treću nagradu-usb memoriju od 16GB marke Kingston osvojio je Nikola Hovanec iz Sremske Mitrovice.\nUlaz na prateći i glavni program je besplatan, ali ponesite po jedan slatkiš za decu koja žive sa HIV-om. Slatkiši će biti deo novogodišnjih paketića koje Udruženje Prevent uz podršku društveno-odgovornih kompanija i posetilaca Pozitivnog koncerta obezbeđuje već treću godinu.\nAktivnosti povodom obeležavanja svetskog dana borbe protiv side Projekat „Igrom do boljeg zdravlja“ jedan od devet najboljih u Evropi u...


Vlada FBiH: Nema planova o privatizaciji "BH Telekoma" | mojKontakt portal\nDRUSTVO VIJESTI Vlada FBiH: Nema planova o privatizaciji “BH Telekoma” 11. 01. 2017.\nVlada Federacije BiH saopštila je da ne postoje nikakvi, ni javni, ni tajni planovi privatizacije “BH Telekoma”, niti je to ikada bio uslov Međunarodnog monetarnog fonda /MMF/.\nIz federalne Vlade demantuju medijske napise da je Vlada FBiH pripremila “svoj” izvještaj o poslovanju “BH Telekoma” s namjerom da privatizuje ovu kompaniju.\nU saopštenju se pojašnjava da federalna Vlada može razmatrati i odlučivati isključivo o izvještaju o poslovanju koji je sačinila uprava “BH Telekoma”, a koji će joj posredstvom federalnog Ministarstva saobraćaja i komunikacije, kao nadležnog ministarstva, uskoro biti i dostavljen.\nStoga tvrdnja da federalna Vlada samoinicijativno istražuje poslovanje pojedinih kompanija i da ih kasnije u “paralelnim izvještajima” optužuje za manipulacije i zloupotrebe predstavlja besmislicu i potpuno nepoznavanje pravnih procedura, koje moraju biti ispoštovane, da bi neki akt bio razmatran na sjednici Vlade Federacije BiH.\nKopija, javnosti predstavljenog, nepostojećeg alternativnog izvještaja o poslovanju “BH Telekoma” koji je, navodno, bez znanja direktora sačinila Vlada FBiH je falsifikat, kao što je netačna i informacija o njegovom postojanju, navodi se u saopštenju federalne Vlade.


Istraživanje tržišta - E-MARKETING - Tržišta - Pravni leskikon\nIstraživanje tržišta - Istraživanje tržišta za obrtnike, udruge i trgovačka društva\nNajbolji način za spoznaju ključnih informacija za pokretanje novog poslovnog pothvata je napraviti dobru analizu tržišta. Poznavanje tržišta neophodan je preduvjet u izradi kvalitetnog marketinškog plana i svih drugih poslovnih aktivnosti.\nKvaliteta poslovnih odluka koje donosite, izravno ovisi o kvaliteti informacija kojima raspolažete.\nIstraživanje tržišta pruža potporu pri donošenju marketinških odluka. Istraživanje tržišta je unaprijed osmišljeni (planirani) proces prikupljanja i analiziranja podataka, u svrhu pružanja informacija bitnih za donošenje odluka o upravljanju i poslovanju.\nSvrha istraživanja tržišta je prikupljanje podataka i informacija koje su neophodne za planiranje, organiziranje i kontrolu procesa poslovanja. Istraživanje tržišta omogućava da donosimo ključne odluke na osnovu vjerodostojnih informacija koje dobijemo istraživanjem, kao i rješavanje problema i prepreka na putu do uspjeha u poslovanju. Neophodnost istraživanja tržišta se ogleda u tome što se rizik nikada u potpunosti ne može eliminirati, te se zbog toga se prikupljanjem informacija smanjuje rizik prilikom donošenja poslovnih odluka. Dakako da neki "poduzetnici" nikada ne rade istraživanja, ali dakako da takve tvrtke i propadaju.\nLINK ZA DODATNE INFORMACIJE - Istraživanje tržišta\nŠtete pokrivene osiguranjem, skrbništvo i roditeljska skrb za punoljetne osobe, tijek osnivačke skupštine, agencija nadzor nad burzom obavlja, trajanje osiguranja, obveza izvršavanja naloga po najpovoljnijim uvjetima za klijenta, ciljevima, obveze stručnjaka zaštite na radu, odnosno službi zaštite na radu su naročito, glavni uređaj i displej za odabir brojeva ili loptica u igrama keno i bingo, davati životinjama hranu ili tvari čije uzimanje uzrokuje bol, patnju, ozljede, strah ili smrt, najmanji iznos temeljnog kapitala potreban za osnivanje banke jest 40 milijuna kuna, pravo uvida u ispitne ishode ima osoba koja za to dokaže pravni interes, na upravu umjetničkom akademijom odgovarajuće se primjenjuju odredbe zakona o upravi fakultetom, pune po mjeri, uprava i nadzorni odbor banke, s rješenjem o ovrsi izjednačena je isprava za koju je to predviđeno posebnim zakonom, naplate pristojbe, punomoćnik po zaposlenju, poslovi, predlaže proglašavanje znanstvenih centara izvrsnosti i provodi njihovo vrednovanje, oblici udruživanja, da podaci u podnesenoj dokumentaciji o gotovome lijeku nisu točni, razdijele imovinu društva, diplome, svjedodžbe i potvrde koje izdaju visoka učilišta javne su isprave, ponudu u kojoj pisanim objašnjenjem ponuditelja nije uklonjen nedostatak, planiranje zahvata u prostoru državnog značenja, imateljima obveznica, državnih i korporativnih, inozemnim pravnim osobama, izuzeti su od ovrhe...\nIstraživanje tržišta - Ažurirano: 26. 5. 2022.


ODRŽANA REDOVNA SKUPŠTINA ASOCIJACIJE SPORT ZA SVE SRBIJE (BANJA KOVILJAČA, 25.10.2020.) – SAVEZ SPORT ZA SVE VOJVODINE\nObjavio: admin · 30. oktobra 2020.\nDana 25. oktobra 2020. godine, u svečanoj sali „Kralj Aleksandar“ Kur-salona u Banji Koviljači, održana je sednica Redovne Skupštine Asocijacije Sport za sve Srbije, u skladu sa aktuelnim merama prevencije širenja zarazne bolesti COVID-19.\nDelegati Saveza Sport za sve Vojvodine, na redovnoj Skupštini Asocijacije, bili su Prof. dr Milena Mikalački, predsednica, Milorad Perišić, potpredsednik i Aleksandar Božić, predsednik Stručnog odbora. Redovnoj Skupštini je prisustvovala i Olivera Jovanović, generalni sekretar Saveza i član Upravnog odbora Asocijacije Sport za sve Srbije.\nNakon uvodnih reči gospodina Branka Vujovića, predsednika Asocijacije a potom izbora radnih tela Skupštine i utvrđivanja kvoruma, usvojen je dnevni red nakon čega je Skupština počela sa radom.\nU radu Skupštine, usvojeni su dokumenti Asocijacije koji se odnose na 2019. godinu: izvodi iz zapisnika sa Redovne Skupštine održane 22. februara i Vanredne Skupštine 23. aprila kao i izveštaji – o realizaciji Plana i programa, Nadzornog odbora, finansijskog poslovanja i nezavisne revizorske kuće.\nPredsedavajući Skupštinom, Branko Vujović je istakao veliki značaj realizovanih aktivnosti i programa u 2019. godini: Zimski i Letnji festival sporta za sve, Veseli orijentiring, Nedelja fizičke aktivnosti – MOVE Week, Dan izazova, Dan pešačenja, učešće u završnoj manifestaciji 12. Sportske Olimpijade radnika Vojvodine i Nedelji sporta, kao i na međunarodnim događajima: 16. Međunarodni Festival radničkog sporta, 22. Evropske Kompanijske sportske igre, 9. MOVE Kongres, 26. TAFISA Svetski Kongres i sajmovima sporta. Takođe, godišnji kalendar aktivnosti pratili su brojni radni sastanci, posete i podrška članicama u realizaciji programa iz oblasti sportske rekreacije.\nPrisutnim delegatima prezentovan je Izveštaj o realizaciji Plana i programa Asocijacije za 2020. godinu sa izmenama i novitetima u programskim aktivnostima, koje su usledile razvojem pandemije COVID-19. Takođe, verifikovan je predlog Programa rada i finansijskog plana za 2021. godinu, uz napomenu da će se sve promene vršiti u skladu sa aktuelnim merama koje bude usvojila Vlada Republike Srbije. U nastavku rada Skupština je usvojila izmene i dopune Statuta Asocijacije Sport za sve Srbije.\nNa sednici je izvršen i izbor novog generalnog sekretara Asocijacije Sport za sve Srbije gde je na navedenu funkciju izabran gospodin Filip Vešović, koji je svojim dugogodišnjim zalaganjem i radom na poziciji stručnog saradnika doprineo očuvanju i unapređenju sistema funkcionisanja kancelarije Asocijacije Sport za sve Srbije.\nNa samom kraju sednice, predsedavajući Branko Vujović poželeo je uspeh u daljem radu svim prisutnim članovima i sportskim organizacijama iz kojih dolaze.\nSledeći članak ODRŽAN RADNI SASTANAK SA PREDSEDNIKOM SPORTSKOG ODBORA I KOMESAROM ZA TAKMIČENJE 13.SORV\nPrethodni članak USPEŠNO REALIZOVAN PRVI KONGRES SPORTA ZA SVE 2020 (Banja Koviljača, 23-25.10.2020.)


Sutra poznat kupac „Bora“, slede pregovori | Glas javnosti\nPočetna > Ekonomija > Sutra poznat kupac „Bora“, slede pregovori\nU Agenciji za privatizaciju rangiraju se ponude za kupovinu borskog kombinata\nBOR - Pobednik na tenderu za prodaju Rudarsko-topioničarkog basena „Bor“ biće proglašen sutra na zatvorenoj sednici Tenderske komisije u Agenciji za privatizaciju. Kada se posle sednice proglasi najbolji ponuđač, rezultati glasanja petočlane komisije biće dostavljeni učesnicima na tenderu - ruskoj firmi SMR koja je u sastavu „Baznog elementa“, kompanije Olega Deripaske i austrijskom konzorcijumu „Atek“, u čijem sastavu su firme Mirka Kovača.\nPrvoplasiranoj kompaniji najhitnije će biti upućen poziv za pregovore koji će trajati najduže dva meseca. U pregovorima će se najviše pažnje posvetiti investicijama - ekologiji i socijalnom programu. „Atek“ je, inače, ponudio 466, a SMR 370 miliona dolara.\nPredstavnici ruske kompanije SMR tvrde da Kovač neće imati novca za isplatu kupoprodajne cene kao rumunski „Kuprom“. Ipak, Kovač je izjavio da će tu kupoprodajnu cenu isplatiti. Kupac će morati da investira najmanje 180 miliona dolara u modernizaciju proizvodnje i da plati 48,2 miliona dolara za obrtnu imovinu RTB-a. Podaci iz investicionog dela ponude obe kompanije zvanično nisu saopšteni, ali, prema nezvaničnim podacima, SMR je spreman da uloži 414 miliona dolara, a konzorcijum „Ajtek“ 180,4 miliona dolara. Rusi, inače, promovišu ideju da je bolje više para uložiti u kombinat nego ponuditi kroz cenu jer će taj novac otići u budžet, a preduzeće neće imati velike koristi.\nPredstavnici „Ateka“ su saopštili da RTB ima velike potencijale, zbog čega su bili spremni da ponude visoku cenu, kao i da će sa radnicima pregovarati o dodatnom socijalnom programu. Obaveza kupca imovine RTB-a je da svih 4.624 radnika u naredne tri godine zadrži na poslu, a posle tog roka one prestaju. Sindikat RTB je najavio da će od novog poslodavca tražiti da se radnicima koji žele da napuste kombinat obezbede otpremnine od 500 evra po godini staža.


Otpušavanje kanalizacije profesionalnm opremom, Beograd, cena, iskustvo\nOtpušavanje kanalizacije profesionalnm opremom\nMnogi domaćici vole da budu sami svoji majstori i gotovo svaka višespratna zgrada ima jednog takvog komšiju koji svima uskače u pomoć i koji je mastor za sve. On zna da kreči, farba, da otpušava odvode, montira wc šolju ili lavabo...\nIpak, zapitajte se, da li bi trebalo nestručnim licima da se prepuste važne popravke u domaćinstvu? Odgovor je svakako NE, a sada ćemo obrazložiti i zbog čega to kažemo.\nNije nam namera da umanjimo trud i dobru volju ljudi koji su spremni da svima pomognu, ali vodite računa da je nekada neki kvar toliko ozbiljan da je potrebna profesionalna oprema i znanje i stručnost, te dugogodišnje iskustvo majstora da bi isti bio saniran.\nProfesionalna oprema ne podrazumeva samo ručne sajle, već mašinske sajle koje rade na struju i koje poseduju rotirajuće glave, kao i druge mašine koje rade pod pritiskom, i tako na veoma efikasan način otčepljuju vaše odvode i cevi, čineći ih ponovo prohodnim.\nPotrebno je samo da uputite jedan telefonski poziv, i majstori će doći u roku od sat vremena, bez obzira gde da se nalazite na teritoriji Beograda. Vozilo im je takođe posebno opremljeno, tako da se ništa ne prepušta slučaju.


4 Jan 2017, 14:01 Telegraf Maja Kostić\nJP ”Putevi Srbije” saopštili su da je zbog vlažnih kolovoza i pojave niskih temperatura u jutarnjim i večernjim satima moguće stvaranje poledice i apeluje na vozače da prilagode brzinu kretanja situaciji na putu i savetuje maksimalan oprez u vožnji.\nNa državnim putevima prvog prioriteta kolovozi su delimično vlazni, a snega nema.\nNa ostalim putnim pravcima I prioriteta kolovozi su vlažni u nižim predelima, snega ima mestimično u raskvašenom stanju do 5 cm na teritoriji Novog Pazara, Beograda, Novog Sada, Kosova.\nNa državnim putevima II prioriteta kolovozi su vlažni u nižim predelima, snega ima mestimično u raskvašenom stanju do 5 cm na teritoriji Mačve, Novog Pazara, Kragujevca, Kruševca, Ivanjice, Beograda, Novog Sada, Kosova.\nNa ostalim putnim pravcima III prioriteta kolovozi su vlažni u nižim predelima, snega ima mestimično u raskvašenom stanju do 5 cm na teritoriji Vranja, Mačve, Novog Pazara, Zaječara, Ivanjice, Kosova.\nNa deonicama Brzeće-Kopaonik, Jošanička Banja, Vrnjci – Stanišinci – Grčak, Dobre Vode – Stanišinci važi zabrana za kamione sa prikolicom i šlepere, a za ostala vozila obavezna zimska oprema.\nEkipe putarskih preduzeća 24 sata intervenišu na terenu, posipaju krizne deonice, a led je moguć na sledećim putnim pravcima:\nKalna – Janjski most- Crni Vrh – Jabučko ravnište (Babin zub).\n“Putevi Srbije” savetuju vozačima i da bez zimske opreme i lanaca ne kreću na put, a ukoliko se odluče na putovanje, treba da voze oprezno i pažljivo.


Mladi Teslićanin osporio rezultat poznatog ruskog matematičara | BL Portal\nMladi Teslićanin osporio rezultat poznatog ruskog matematičara\n10. Juna 2021. 11:53\nĐurić je viši asistent za užu naučnu oblast Matematička analiza i primjene, zaposlen na Arhitektonsko-građevinsko-geodetskom fakultetu Univerziteta u Banjaluci.\nĐurić i Sergej Butrin, ruski matematičar sa Državnog univerziteta Saratov, objavili su naučni rad “O nejedinstvenosti konstrukcije Šturm-Liuvilovog operatora sa kašnjenjem” u prestižnom naučnom časopisu “Communication in Nonlinear Science and Numerical Simulation” sa impakt faktorom 4,11.\nRiječ je o radu u kojem je oboren rezultat profesora Јurka, jednog od vodećih svjetskih naučnika, specijalizovanih za inverznu spektralnu teoriju, navedeno je na sajtu banjalučkog Univerziteta.\n“U tom radu smo dali negativan odgovor na pitanje “Postoji li jedinstveno rješenje inverznog problema za Šturm-Liuvilove operatore sa konstantnim kašnjenjem i Dirihle/Nojmanovim graničnim uslovima?”. Već tada se pojavila sumnja u Јurkov rezultat koji se odnosi na teoremu jedinstvenosti inverznog problema Šturm-Liuvilovog operatora sa konstantnim kašnjenjem i Robinovim graničnim uslovima”, kaže Đurić.\nPoslije šest mjeseci rada na ovom problemu, Đurić i Buretin su uspjeli da konstruišu kontraprimjer i ospore teoremu jedinstvenosti koju je zagovarao čuveni profesor Јurko.\nTags: Banja Luka, Matematika, nauka, Nebojša Đurić, Univerzitet u Banjaluci\nFBiH nabavlja 500.000 doza Sinofarma: Prvi ugovor za direktnu nabavku vakcina


U Prokuplju obeležen Dan proboja Solunskog fronta - Grad Prokuplje\nU Prokuplju obeležen Dan proboja Solunskog fronta\nPolaganjem venca na spomenik junacima Gvozdenog puka u Prokuplju, u organizaciji Udruženja potomaka ratnika 1912-1920 „Gvozdeni puk“, obeležen je 15. septembar – Dan proboja Solunskog fronta u Prvom svetskom ratu.\nPodsećajući na Veliki rat, predsednik Udruženja potomaka ratnika 1912-1918, Rafajlo Joksimović je istakao da je u pitanju dan kada 1918. godine, posle više od dve godine, došlo do konačnog proboja Solunskog fronta i početka procesa oslobađanja zemlje, koji je okončan 1. novembra, za svega 45 dana.\n-Na današnji dan, 15. septembra 1918. godine, desio se proboj Solunskog fronta, čija je dužina bila više stotina kilometara. Nakon proboja usledile su velike bitke, na Kajmakčalanu, na Crvenoj reci i dalji nezadrživi prodor srpskih jedinica ka unutrašnjosti zemlje. Za samo 45 dana srpska vojska je uspela da oslobodi Beograd, 1. novembra 1918. godine, podsetio je Joksimović i istakao da su među slavnim srpskim junacima bili i junaci Drugog pešadijskog puka „Knjaz Mihajlo“ i čuvenog „Gvozdenog puka“.\nOn je ovom prilikom istakao da Republika Srbija i Republika Srpska danas prvi put obeležavaju zajednički praznik, Dan srpskog jedinstva – 15. septembar, koji će nakon skupštinske procedure biti uvršćen u državne praznike Srbije.


Muškarcima pristup nije zabranjen, ali ni dozvoljen\n"Ženska nova godina" tradicionalno urani, uvek je negde na pola decembra, pa Zrenjaninke i njihove brojne gošće iz mnogih mesta Vojvodine, koje su odavno prihvatile originalnu ideju Banaćanki, prve dočekaju Deda Mraza.\nTako je bilo i ovog 16. decembra, čak 260 žena, slavljenica, i po koji muškarac, na dužnosti, kao konobar, novinar, vozač ili muzičar, pa i neizbežni Deda Mraz, okupili se u zrenjaninskom hotelu "Vojvodina" na dočeku "Ženske nove godine". Sve uz davno usvojena pravila, da muškarcima pristup nije zabranjen, ali nije ni dozvoljen. U prevodu, to je ženska poruka - dobro nam ne došli, gde se ne računaju Deda Mraz, muzičari, novinari, vozači, kuvari, konobari, i ostalo "nužno zlo".\nNovogodišnje veselje trajalo je do duboko u noć, skoro pa do jutra, uz ustaljeni program, sve po redu, od nezvanične slavljeničke himne "Tri metera somota", nastup vrhunskih folkloraca iz zrenjaninskog KUD "Pionir", pa pesmu i igru do korica, i Deda Mraza, tačnog u minut, kojem je Zrenjanin već godinama prva destinacija. A ovaj zrenjaninski, kojeg već godinama reprezentuje maestralni glumac Jovica Jašin, u novogodišnjoj noći zablistao je kao možda nikada do sada. Bilo je tu i bećaraca i bećarskih poruka, ali i ozbiljnog "skeniranja" karaktera i osobina prosečne žene, slavljenice, što je publiku teralo u smeh do suza. I na kraju, ni ovaj put dame nisu propustile priliku da se sa Deda Mrazom fotografišu, one manje stidljive sedeći mu u krilu.\nZrenjanin Ženska nova godina\n-I ovaj put ostvarile smo svoj osnovni cilj, da našim damama, koje su tokom godine, a naročito u vreme praznika, žrtve obaveza u porodici, omogućimo bar jedno lepo veče. U tih nekoliko sati naše žene su u glavnoj ulozi, ne kao domaćice u kuhinji, sa neizbežnom kutlačom i keceljom, već kao doterane, našminkane i vesele gošće, kojima svi, a naročito ovih malo muškaraca na službenoj dužnosti, moraju da ugađaju – govori Katarina Kaća Halasović iz zrenjaninskog Udruženja žena "Sva lepota sveta". Ova neumorna Zrenjaninka bila je inicijator manifestacije, i njen motor svih proteklih decenija. Ne žali, tvorac je događaja koji je odavno prevazišao zrenjaninske, banatske pa i srpske okvire, jer gošći bude i iz inostranstva. A, pored dama koje su tu od osnivanja i prvih godina održavanja manifestacije, ima i podmladka, njena unuka, i imenjakinja Katarina, već je dostojan reprezent onih vrednosti koje neguje "Sva lepota sveta" i spremna je da nastavi bakinu lepu priču. Ona potvrđuje novi trend da sve više mlađih žena dolazi na ovaj doček, što je garancija da će manifestacija još dugo trajati.\nI, ono što se mora posebno istaći, žene su pravi veseljaci, spremne da se sve uhvate u kolo ili zdušno zapevaju, ali na događajima gde vode glavnu reč, kao na ovom u Zrenjaninu, nijedan jedini incident ili eksces se ne dogodi. Tako je bilo i ovoga puta.\nŽenska Nova godina\nSEDAM PUTA MANJE NOVCA IZ BUDŽETA ZA KAMPANJU Strankama novac samo za po jedan bilbord u svakom gradu\nStranke će na predstojećim lokalnim i pokrajinskim izborima podeliti 63.000 evra iz budžeta Vojvodine umesto 450.000, koliko je bilo namenjeno za kampanju 2012.\nPredsednik Republike Srbije Aleksandar Vučić i gradonačelnik Novog Sada Miloš Vučević prisustvovali su postavljanju kamena temeljca povodom izgradnje fabrike "Barry Callebaut", vodećeg svetskog proizvođača visokokvalitetnih čokolada i kakao proizvoda, u Novom Sadu. Tom prilikom, pored njih, prisutnima su se obratili i predsednik Pokrajinske vlade Igor Mirović, predsednik Skupštine APV Ištvan Pastor, glavni izvršni direktor „Barry Callebaut“ Antoan de Sent Afrik i generalni direktor za Centralnu i Istočnu Evropu „Barry Callebaut“ Stojan Kemera.\nUŽAS KOD VRBASA Mrtav ležao ceo dan u dvorištu, niko nije hteo da dođe po telo\nTelo M. T. (67) iz Ravnog sela pored Vrbasa koji je umro prošlog vikenda, ostavljeno je ceo dan u dvorištu jer nadležna služba nije došla.


Mediji iz Podgorice najavljuju da bi poslije Uroša Đurđevića još jedan talentovani srbijanski fudbaler Slobodan Tedić mogao da zaigra za "Sokolove".\n“CG Portal” saznaje da bi Crna Gora u bliskoj budućnosti mogla da bude jača za momka rođenog u Podgorici, koji je odrastao u Novom Sadu.\nSlobodan Tedić ima samo 20 godina i prošao je sve mlađe selekcije Srbije. Pažnju fudbalske javnosti privukao je kao fudbaler Čukaričkog gdje se nametnuo kao talentovan golgeter.\nJanuara prošle godine zvanično je postao fudbaler Mančester sitija. Ostao je na Banovom brdu kao pozajmljen igrač do kraja sezone, dok ove sezone igra na pozajmici za holandsku ekipu Zvole.\nPrethodnih dana najavljeno je da će dres Crne Gore obući nekadašnji mladi reprezentativac Srbije Uroš Đurđević. Bivši golgeter Rada i Partizana trenutno je najbolji strijelac Sportinga iz Hihona i Segunde, španske druge lige.


Severna Makedonija unapred ratifikovala sporazum o pristupanju NATO-u | Autonomija\nTaj finalni dokument za punopravno članstvo u NATO počeće da važi pošto Španija, kao poslednja članica Alijanse, ratifikuje Protokol o pristupanju Severne Makedonije tom savezu\nSobranje skupština Severne Makedonije, danas je jednoglasno ratifikovalo Severnoatlantski sporazum i to „unapred“ pre konačne formalne odluke NATO o tome, i nekoliko dana pre raspuštanja Sobranja zbog predstojećih parlamentarnih izbora.\nTaj finalni dokument za punopravno članstvo u NATO počeće da važi pošto Španija, kao poslednja članica Alijanse, ratifikuje Protokol o pristupanju Severne Makedonije tom savezu.\nU plenarnoj sali je pored zastave Severne Makedonije i EU je bila i zastava NATO, a sto predsednika parlamenta bio je dekorisan cvećem u bojama Alijanse plavoj i beloj. Posle te svečane sednice podignuta je zastava NATO ispred zgrade parlamenta u Skoplju.\nPredsednik Severne Makedonije Stevo Pendarovski je na početki sednice istakao da je „članstvo u najmoćnijem savezu na svetu privilegija, ali i ogromna obaveza“.\n„Pre 27 godina prvi parlamentarni sastav je doneo stratešku odluku o ulasku u NATO. Ratifikacijom ovog sporazuma započinje poslednja faza pristupanja Severnoatlantskom savezu. Sada, kada i formalno postanemo 30. članica, obaveze će biti veće“, rekao je Pendarovski.\nOcenio je da članstvo u NATO ne bi bilo moguće bez dubokih promena koje su se desile u prošloj godini.\nGovorili su i premijer Oliver Spasovski, predsednik Sobranja Talat Džaferi i predstavnici svih poslaničkih grupa, ocenivši da je ratifikacija istorijski trenutak i ističući značaj i pozitivne strane članstva u Alijansi.\nPosle glasanja govorio je i vršilac dužnosti predsednika Parlamentarne skupštine NATO, madjarski političar Atila Mesterzahi.\nZakonom o ratifikaciji sporazuma s NATO, koji je vlada u Skoplju usvojila 28. decembra 2019, predvidjeno je da taj dokument „stupi na snagu danom objavljivanja u Službenom listu i da bude deponovan u Vašingtonu do dana kada Španija ratifikuje Protokol o stupanju Severne Makedonije u punopravno članstvo u toj alijansi“.\nSvečanoj sednici su prisustvovali predstavnici državnog, vojnog i poltičkog vrha Severne Makedonije, diplomatskog kora, skupština balkanskih zemalja-članica NATO-a, kao i generalna sekretarka Parlamentarne skupštine NATO, Ruksanda Popa.\nIdeju o ratifikaciji unapred prva je zatražila makedonska opozicija, pozivajući se na iskustvo Crne Gore, pošto je to, kao jedno od opcija, u jednom intervjuu iznela ministarka odbrane Severne Makedonije Radmila Šekerinska.\nProtokol o pristupanju Severne Makedonije NATO potpisan je u sedištu Alijanse u Briselu u februaru 2019. i do sada ga je ratifikovalo 28 država, dok je Španija, taj proces započela po formiranju svoje nove vlade, ali on zbog kompleksnosti neće biti završen pre raspuštanja parlamenta u Skoplju.


Miodrag Vuković :Izjava ambasadora državne zajednice u Briselu Pavla Jevremovića je konfliktna, konfuzna i kontrodiktorna\nVisoki funkcioner Demokratske partije socijalista Miodrag Vuković ocijenio je danas da je na ivici diplomatskog skandala izjava ambasadora državne zajednice u Briselu Pavla Jevremovića da je referendum u Crnoj Gori skinut je sa dnevnog reda Evropske unije. Prema njegovoj ocjeni, izjava Jevremovića je konfliktna, konfuzna i kontrodiktorna.\n"Ta izjava je najbolji dokaz kako radi dio naše diplomatije koji je apsolutno u funkciji promocije interesa samo jedne strane, zvanične Srbije. O kakvom to dnevnom redu EU on govori, za koju to sjednicu EU ili njene institucije. To je van pameti, diplomatski ne samo nekorektno, nego na ivici diplomatskog skandala", ocijenio je Vuković.\n"Evropa i Crna Gora su se dogovorile da ona pomaže crnogorski dijalog. Nećemo ići mi iz Crne Gore, nego će Evropa doći ili nam sugerisati šta misli oko referenduma, a u vladajućoj crnogorskoj strukturi postoji apsolutna spremnost da tu proceduru organizuje prema međunarodnim demokratskim standardima", kazao je Vuković.\nPrema njegovim riječima, izjava Jevremovića najbolji je dokaz da državna zajednica svakim danom pokazuje besmisao svog postojanja.\n"Najveći broj diplomata iz Srbije su poštari isključive politike onog dijela zvaničnog Beograda koji ima jak, nacionalni, velikodržavni projekat i koji se bori svim sredstvima protiv održavanja crnogorskog referenduma", kazao je Vuković.\nČelnici beogradskog Pokreta za evropsku državnu zajednicu Srbiju i Crnu Goru zatražili su prijem kod predsjednika crnogorskog parlamenta Ranka Krivokapića, na šta će on pozitivno odgovoriti. Pokret je obavijestio Krivokapića da će u delegaciji biti predsjednik i potpredsjednik Savjeta Pokreta Ljubomir Tadić i Matija Bećković, predsjednik Izvršnog odbora Slavenko Terzić i njegovi potpredsjednici Šćepan Ušćumlić i Simon Đuretić. U pismu Krivokapiću navedeno je da su oni zatražili prijem i kod predsjednika Crne Gore Filipa Vujanovića i premijera Mila Đukanovića.


Evropska komisija u nevjerici: BiH je prva zemlja koja ne poštuje procedure dijaloga - Klix.ba\nEvropska komisija u nevjerici: BiH je prva zemlja koja ne poštuje procedure dijaloga\n4.5.2014. u 14:53\nNa adresu direktorice Direkcije za evropske integracije (DEI) BiH stiglo je još jedno pismo Jean-Erica Paqueta, direktora Generalnog direktorata za proširenje Evropske komisije, u kojem se navodi žaljenje što su bh. vlasti probile rok i do 28. aprila nisu prijavile dnevni red za sastanak Pododbora za ekonomsko-finansijska pitanja i statistiku, koji se treba održati 13. i 14. maja u Banjoj Luci.\nEvropska komisija je od DEI BiH dobila pismo u kojem se navodi da je ova direkcija finalizirala dnevni red i poslala ga Vijeću ministara na usvajanje, ali da je sljedeće zasjedanje Vijeća ministara 8. maja, te da nemaju informacija hoće li se o ovoj tački uopšte raspravljati.\nU pismu Evropske komisije, upućenom 30. aprila, se ističe da ova evropska institucija više ne želi da je "bh. vlasti drže na čekanju do posljednjeg trenutka".\n"Želimo istaći da je ovo prvi put da jedna zemlja ne poštuje uobičajene procedure ekonomskog dijaloga sa Komisijom", navedeno je u pismu.\nDEI je određeno da dnevni red pošalje najkasnije do ponedjeljka, 5. maja, što je sedmicu nakon dogovorenog roka. Ako to ne bude urađeno, Evropska komisija neće biti dostupna za ovaj sastanak Pododbora.\n"To bi imalo ozbiljne posljedice na našu saradnju o ekonomskim i finansijskim pitanjima, što je ključ za buduće vježbe ekonomskog upravljanja. Vjerujem da vlasti u BiH razumiju čime se kockaju i da će se vratiti normalnom i dobro organizovanom načinu saradnje sa Evropskom komisijom koju smo uspjeli održati tokom svih prethodnih pet sastanaka Pododbora", stoji u pismu.\nVijeće ministara BiH Evropska komisija DEI\nDvojica napadača pretukli starca u Sarajevu\n04.05.2014. u 15:04\nLagumdžija: Nisam bio 'slučajni prolaznik', nisam htio ostaviti Aliju Izetbegovića\n04.05.2014. u 14:35


Majić: Tanja Belobrajdić mora da odgovara za mučenja nad srpskim logorašima u Lori - Glas Srpske\nMajić: Tanja Belobrajdić mora da odgovara za mučenja nad srpskim logorašima u Lori\nSrna 27.10.2016 09:43\nTrebinje - Predsjednik Dalmatinskog komiteta za ljudska prava Tonči Majić doputovao je u Trebinje da bi prikupio svjedočenja o mučenjima koje je nad Srbima u zloglasnom vojnom logoru "Lora" počinila Tanja Belobrajdić, bivša supruga Tomislava Duića, nekadašnjeg upravnika tog logora.\nMajić je rekao Srni da na ovaj način žele da spriječe namjeru Belobrajdićeve da "stavi tačku na Loru" tako što je za "nanesenu duševnu bol", tužila neke od hrvatskih medija koji su prenijeli informacije o njenim monstruoznim postupcima u logoru.\n"Hrvatski mediji su prenijeli svjedočenja bivših logoraša iz BiH o užasima i njenim postupcima u 'Lori'. Mi želimo da potvrdimo njihova pisanja i ne dozvolimo da ta žena na lažima dobije proces. Ne može se vjerovati da jedno ljudsko biće može da učini tako nešto kao što je ona činila zatvorenicima u logoru", naveo je Majić.\nOn je podsjetio da je Dalmatinski komitet za ljudska prava prije sedam godina pokrenuo prijavu protiv Belobrajdićeve uz svjedočenja 24 bivša logoraša koji je terete za mučenja u "Lori".\n"Advokati koji su tada zastupali tužene medije nisu se dovoljno angažovali, zbog čega sam sada došao u Hercegovinu da prikupim svjedočenja od bivših logoraša i da olakšamo advokatima posao", rekao je Majić i dodao da će sve biti ovjereno u sudu.\n"Sada vjerujemo da ćemo stvar istjerati na čistac, jer su se i advokati tuženih medija postavili vrlo oštro. Suđenje, kako je najavljeno, neće biti tajno već će biti pozvano stotinjak medija iz regiona da prisustvuju procesu", rekao je Majić i dodao da mu je istina o logoru "Lora" vrlo bitna jer je u tom slučaju od početka.\nOn podsjeća da je Tanja Belobrajdić izdala svoj roman "Crni kaput", koji su neki književni kritičari promovisali kao upečatljivo antiratno štivo.\nMajić je ocijenio da je apsurd što protiv rata piše neko ko je u njemu aktivno učestvovao, napominjući da je sve ono što je radila ili gledala da se radi u "Lori" nad Srbima, ova "antiratna" književnica navela da je rađeno Hrvatima.\n"Tužno i nevjerovatno je što je ona tu svoju knjigu promovisala uglavnom po osnovnim i srednjim školama", istakao je Majić.\nBivši logoraš u "Lori" Vukan Kovač iz Trebinja kaže da nikada neće zaboraviti 1992. godinu kada je boravio u tom logoru, te da logoraši nikada neće odustati od sudskog procesa i gonjenja zločinaca da se izvedu pred lice pravde.\n"Ona se među tim muškarcima dokazivala. Bila je stvarno monstrum", kaže Kovač i dodaje da će hercegovački logoraši bilo gdje i pred bilo kojim sudom svjedočiti da se u tom logoru dešavao pravi užas i učiniti sve da oni koji su tamo činili zločine budu osuđeni.


Direktorku Ekonomsko-trgovinske škole Bečej, Gordanu Kovačev, prepoznalo je Ministarstvo prosvete, nauke i tehnologije kao jednog od 80 direktora koji će da učestvuju u programu kontinuirane edukacije "Mentorstvo".\nSeminar Mentorstvo je namenjen iskusnim direktorima koje dosadašnji rad, zalaganje i stručnost preporučuju za mentore sadašnjih i budućih direktora, a koji su istovremeno motivisani, spremni i voljni da doprinesu profesionalnoj pripremi i unapređivanju kvaliteta rada direktora obrazovno-vaspitnih institucija u Srbiji.\nObuku će voditi partneri na projektu sa Instituta za obrazovanje Univerziteta u Jivaskili, Finska i iz Instituta za pedagoška istraživanja iz Beograda.\nZavršnica Dečije nedelje u Srednjoj školi; učenici i profeso…\nObaveštavamo Vas da će ”Ciklonizacija“ A.D. Novi Sad, dana 05.07.2019. godine vršiti tretman suzbij…


Stradanje Srba Vozuće, doline krivaje i ozrena - vječna opomena - Glas Srpske\nSrna 10.09.2018 17:31\nZavidovići - Pripadnici takozvane Armije BiH u proteklom ratu su, protjerivanjem više od 40.000 Srba, počinili etničko čišćenje Vozuće, doline rijeke Krivaje i Ozrena zbog čega sjećanje na taj događaj mora biti sačuvano radi opomene budućim naraštajima i uvršteno u kalendar datuma značajnih za Srpsku, rekao je Srni predsjednik Zavičajnog udruženja Zavidovićana Zoran Blagojević.\nOn je, nakon što su učesnici marša "Stazama egzodusa 2018" došli u vozućko naselje Stog, podsjetio na ratna dešavanja u Vozući, te stradanje i progon Srba sa područja Zenice, Žepča, Banovića i Zavidovića, ukazujući na otežan povratak srpskih porodica na ognjišta koja su na tom prostoru danas statistička greška.\nBlagojević, koji je bio načelnik Štaba Četvrte ozrenske lake pješadijske brigade, naveo je da su 1995. godine Srbi iz Vozuće protjerani sa vjekovnih ognjišta u ofanzivi takozvane Armije BiH pod nazivom "Uragan" ili "Farz", po direktnoj naredbi Alije Izetbegovića, koji je kao prioritetni cilj odredio spajanje tuzlanskog i zeničkog basena.\nU ofanzivi je učestvovalo 23.000 muslimanskih vojnika Drugog i Trećeg korpusa takozvane Armije BiH, uključujući odred "El mudžahedin", potpomognuti NATO snagama za brze intervencije.\nBlagojević je podsjetio i da je odnos snaga koje su napadale i onih koji su branile bio 10 prema jedan i naglasio da je Vozuća za Republiku Srpsku ono što su Košare za Srbiju.\nOn je podsjetio na dokumentaciju o kojoj su bili upoznati tadašnji muslimanski komandiri i komandanti jedinica da će "iz stimulativnog fonda /takozvane Armije BiH/ od 300.000 maraka tokom čišćenja terena biti nagrađeni najbolji pojedinci, i to za zarobljenog četnika 3.000 maraka, mrtvog 1.000 maraka, za osvojeni tenk do 20.000 maraka, a za zarobljenu pušku 200 maraka".\nBlagojević je ukazao i da se ne primjenjuju isti aršini za počinioce zločina u Srebrenici i Vozući.\n"Da li i Srbi treba da spisak od 23.000 muslimanskih vojnika dostave tužilaštvu u Njemačkoj, kao što su to uradili Bošnjaci za Srebrenicu? Da li je plač majke Srebrenice teži od plača majke iz Vozuće?", pita Blagojević.\nBlagojević je pozvao Institut za nestala lica BiH i druge institucije da odgovore, gdje su 64 zarobljena Srbina iz Vozuće.\n"Oni nisu nestali, oni su živi zarobljeni 1995. godine, kada ih je u Vozući privela Druga četa Petog bataljona 328. brigade, kojom je komandovao Fuad Zilkić, potčinjen komandantu Trećeg korpusa Sakibu Mahmuljinu", naveo je Blagojević.\nOn je upozorio da određene grupe iz Federacije BiH za 1.000 evra prodaju navodne informacije o lokacijama grobnica srpskim porodicama koje tragaju za najbližima.


ONE ZAVODE MUŠKARCE SA LAKOĆOM: Tri horoskopska znaka od kojih muškarcima drhte kolena | DNEVNE\nONE ZAVODE MUŠKARCE SA LAKOĆOM: Tri horoskopska znaka od kojih muškarcima drhte kolena\nOne ne moraju da se trude da zavedu muškarce, to se prosto dešava. Njihova harizma je takva da plene pažnju gde god se pojave\nPonekad je sklona dramatizovanju zbog trivijalnih stvari, ali to nije ništa naspram ljubavi koju želi dati. Privlači je ideja toplog porodičnog doma u kojem važnu ulogu ima i dobra hrana. Naime, žena rođena u ovom znaku je najčešće velika ljubiteljka hrane, sjajno kuva i posebno voli kuvati za druge. Biće posvećena majka kojoj su deca uvek na prvom mestu, a od muškarca svog života očekuje samo ljubav i iskrenost.


Program detoksifikacije krvi i limfnog sistema - Institut za Prirodnu Medicinu Podgorica\nKrv je najsloženija i najmisterioznija tečnost na planeti Zemlji. Život zavisi od krvi. Akumiliranje toksina u organizmu se dešava zbog dugogodišnjeg konzumiranja nezdrave ishrane, duvana, alkohola, kafe, sintetičkih ljekova… Krvotok i limfni sistem su blisko povezani pa im je potrebno posvetiti zajedničku brigu.\nProgram detoksifikacije krvi i limfnog sistema u trajanju od 5 dana baziran je na višedecenijskom iskustvu i radu vodećih svjetskih stručnjaka za prirodno liječenje kao što su dr Ričard Šulc, dr Džon Kristofer, dr Maks Gerson, dr Šarlota Gerson.\nBiljne formule za pročišćavanje krvi i limfnog sistema\nNapomena: Program detoksifikacije krvi i limfnog sistema nije zamjena za profesionalni medicinski savjet. Ni jedna osoba nije pozvana da koristi informacije iz ovog programa bez konsultacija sa kvalifikovanim medicinskim stručnjakom (ljekarom).


Reagovanja na izjavu Prorokovića\nKoju tajnu ili možda strategiju kriju zapaljive izjave ministara iz redova Demokratske stranke Srbije o NATO-u, i njegovoj budućoj državi na Kosovu i traženju povratka srpskih vojnika i policajaca u pokrajinu.\nDržavni sekretar za Kosovo Dušan Proroković je 'Njujork tajmsu', rekao da je Srbija spremna na oštre mere kako bi sprečila nezavisnost Kosova , ubrajajući i raspoređivanje srpskih snaga u pokrajini, što ovaj list tumači kao spremnost Srbije da upotrebi silu: Proroković je danas u izjavi nacionalnoj agenciji pojasnio:\n“Nabrojao sam koji će sve pravni akti sporazuma biti prekršeni u slučaju da Albanci samoproglase nezavisnost Kosova i kakve probleme sve to može doneti regionu u narednom periodu. O našoj eventualnoj reakciji u takvom slučaju odlučivaće Vlada i Skupština.”\nMinistar odbrane Dragan Šutanovac je ocenio kao štetne izjave o tome da Vojska Srbije treba da se vrati na Kosovo:\n“Nemam razumevanja za sve one političare koji danas šalju vojsku bilo gde. Smatram da je vreme u kojem smo mi slali tuđu decu u ratove davno prošlo za nama. Ne mislim da gospodin Proroković reprezentuje ovu Vladu sa tim izjavama - mislim da te izjave nisu utemeljene u Vladi. S druge strane, kakav će biti politički odgovor na situaciju koja bi dovela do nezavisnosti Kosova ili neke unilateralne nezavisnosti Kosova u ovom trenutku teško mogu da vam kažem - to se još uvek razmatra. Ne očekujem da možemo samostalno da damo bilo kakav vojni odgovor jer smo na sve vojne odgovore proteklih 15 godina prolazili veoma prepoznatljivo – svi znate kako se to završavalo.”\nMinistar Šutanovac je ipak potvrdio da bi Srbija definitivno promenila svoj odnos prema državama koje bi eventualno jednostrano priznale nezavisnost Kosova i Metohije, ali je dodao da ne bi došlo do prekida diplomatskih odnosa niti proterivanja ambasadora tih zemalja. Analizirajući šta bi Srbija mogla uraditi u slučaju proglašenja nezavisnosti, vojni analitičar Zoran Dragišić ocenjuje da su poruke pojedinih političara o slanju srpskih vojnika i policajaca na Kosovo, "neracionalne ":\n“Mislim da ovakve poruke koje stižu, koje su nerazumljive, nelogične, neracionalne, mogu samo da izazovu konfuziju umesto da dovedu do nekakvog rešenja koje bi bilo prihvatljivo – koje bi za Srbiju bilo dobro a za Albance prihvatljivo. Mislim da je to potpuna besmislica i da bi tih 999 srpskih vojnika i policajaca, lako naoružanih, mogli samo da postanu “lake mete” albanskim teroristima - bezbednost ne bi mogli da pruže ni sami sebi a kamoli srpskim enklavama.”\nKako se Kosovo približava “konačnom statusu'', nakon 120 dana ponovljenih pregovora nastavljena je oštra vojno-diplomatska retorika. Ministar prosvete i visoki funkcioner Koštuničine Demokratske stranke Srbije Zoran Lončar ponovio je da će Srbija poništiti svaki akt o jednostranoj nezavisnosti Kosova i Metohije i da nikada neće prihvatiti stvaranje prve NATO države na svojoj teritoriji:\n“I zato je pravo pitanje kako nazvati tvorevinu u kojoj komadant NATO pakta ima “ovlašćenje da bez ičijeg mešanja ili obaveze traženja dozvole učini sve što ceni da je neophodno i pravilno, uključujući i upotrebu vojne sile”. Ili, ako to nije prva NATO država, kako bi potparol NATO-a nazvao tvorevinu u kojoj po aneksu 11. komadant NATO snaga ima vlast za “upotrebu sve neophodne sile kada je to potrebno i bez daljih sankcija, mešanja ili traženja dozvole”.”\nMeđutim, ovde Dušan Janjić iz Foruma za etničke odnose primećuje i drugu dimenziju oštre retorike:\n“Pre svega neka vrsta utvrđivanja savezništva sa Rusijom i potvrđivanja te “crvene linije” koju je Beograd uspostavio nego što je to razmatranje realnih mogućnosti. Indirektno, to je priznavanje slabosti i bežanje od, možda, izbora neke nove strategije i pristupa Zapadu. Sve u svemu, kratkoročno to treba gledati kao pokušaj utvrđivanja pozicije u pregovaračkom procesu, a dugoročnije kao skupljanje alibija.”\nReagovanje Prištine na prvobitnu Prorokovićevu izjavu\nDirektor kancelarije za informisanje UNMIK-a, Aleksandar Ivanko smatra da su takve izjave neodgovorne, imajući u vidu da su na Kosovu razmeštene međunarodne bezbednosne snage.\n«Mi ovo vidimo kao neodgovornu izjavu, ali treba podsetiti da mi ovde imamo KFOR i UNMIK policiju kao jedine organe odgovorne za bezbednost i mir na Kosovu», rekao je Ivanko.\nIzjavu Prorokovića neozbiljnim smatra i vlada Kosova, kaže za naš program savetnik i novi portparol premijera Kosova Agima Čekua, Avni Arifi.\n«Međutim takva izjava ipak govori o mnogo čemu. Prvo da u Srbiji nije bilo demokratskih promena i da su promene mnogo manje u odnosu na one koje su neki očekivali», kaže Arifi i dodaje da je to retorika koja se može porediti sa retorikom režima koji je naneo toliko patnji i nasilja regionu.\n«To istovremeno govori i o platformi na osnovu koje vlada Srbije želi da izgradi budućnost Balkana i regionalne bezbednosti. Znači radi se o platformi nasilja i rata. To je platforma za koju ovaj deo Evrope smatra da je prevaziđena i zato imamo mnogo razloga da verujemo da su takve izjave neozbiljne i neostvarljive.»\nPodpredsednica Srpskog nacionalnog veća Kosova i Metohije, Rada Trajković smatra da izjave, poput izjave Prorokovića, ako su tačne treba da zabrinu ne samo srpsku zajednicu vec i vladu Srbije.\n«Ukoliko je ta izjava tačna, zaista zabrinjava i treba da zabrine i srpsku državu i posebno nas na ovom području».\nOna ističe da sve odluke o budućem statusu Kosova treba da se donesu na Savetu bezbendosti Ujedinjenih nacija i da su sve odluke izvan najvišeg organa UN-a u suprotnosti sa međunarodnim pravom i da samim tim predstavljaju problem u smislu legitimiteta i legaliteta.\n«Tako otprilike i gospodin Proroković na nelegalan čin odgovara sa nečim što je u suštini isto tako nešto što prevazilazi pre svega kapacitete i mogućnosti države Srbije, jer mi znamo da se na ovom prostoru nalazi NATO, na ovom prostoru se nalaze i 90 odsto albanskog stanovništva. Mi znamo realnost u kojoj Srbi žive i za svaku odgovornu državnu srpsku politiku važna je pre svega borba za očuvanje Kosova i Metohije, ali i to da se razgovori o budućnosti Kosova i Metohije odvijaju na legalan i legitiman način, dok ima Srba. Bojim se da ovakav način komunikacije ne daje mnogo prostora za organizaciju života srpske zajednice».